text:
ஒலிம்பிக்கு விளையாட்டுகள் (Olympic Games அல்லது Olympics) என்பது இரண்டு ஆண்டுகளுக்கு ஒரு முறை கோடை காலத்திலும் குளிர் காலத்திலும் மாற்றி மாற்றி பல்வேறு விளையாட்டுகளுக்கு நடத்தப்படும் அனைத்துலகப் போட்டி ஆகும். இதில் ஆயிரக்கணக்கான விளையாட்டு வீரர்கள் பங்கு பெறுகின்றனர். உலகின் முதன்மையான விளையாட்டுப் போட்டியாகக் கருதப்படும் ஒலிம்பிக்கில் 200 நாடுகளுக்கு மேல் கலந்து கொள்கின்றன. பண்டைய கிரீஸ் நாட்டில் இந்தப் போட்டிகளை நடத்தும் வழக்கம் இருந்து வந்தது. பின்னர், பியர் ஃபிரெடி, குபர்த்தென் பிரபு என்ற பிரான்ஸ் நாட்டு பிரபுவால் (nobleman) 19 ஆம் நூற்றாண்டின் பிற்பகுதியில் இந்தப் போட்டிகளை நடத்தும் வழக்கம் மீண்டும் வந்தது. இவர் 1894 ஆம் ஆண்டு அனைத்துலக ஒலிம்பிக்கு குழுவை உருவாக்கினார். இதன் அமைப்பும், அதிகாரமும் ஒலிம்பிக்கு பட்டயத்தினால் வரையறுக்கப்படுகின்றன. அனைத்துலக ஒலிம்பிக்கு குழுவே ஒலிம்பிக்கு இயக்கத்தை நிர்வகித்து வருகிறது. உலகப் போர் நடைபெற்ற ஆண்டுகள் தவிர்த்து, 1896 முதல், நான்கு ஆண்டுகளுக்கு ஒரு முறை கோடை ஒலிம்பிக்கு விளையாட்டுக்கள் நடைபெற்று வருகின்றன. ஆதி கால ஒலிம்பிக்ஸ் போட்டிகள் கி.மு.776 இல் கிரேக்க நாட்டிலுள்ள ஒலிம்பியாவில் தொடங்கி கி.பி.393 வரை நடைபெற்றன. கிரேக்க கவிஞர் பானாஜியோடிஸ் ஸௌட்ஸாஸ் கி.பி.1833இல் எழுதிய "இறந்தவர்களின் உரையாடல்" என்னும் கவிதை இப்போட்டிகளை மீண்டும் தொடங்கும் ஆர்வத்தை உருவாக்கியது. 20 ஆம் 21 ஆம் நூற்றாண்டுகளில் ஏற்பட்ட ஒலிம்பிக்கு இயக்கத்தின் வளர்ச்சி ஒலிம்பிக்கு விளையாட்டுகளில் பல மாற்றங்களை ஏற்படுத்தியது. குளிர்கால ஒலிம்பிக்கு போட்டிகள், ஊனமுற்றோருக்கான மாற்றுத் திறனாளர் ஒலிம்பிக்கு விளையாட்டுகள், பதின்ம வயதினருக்கான இளையோர் ஒலிம்பிக்கு விளையாட்டுகள் என்பன தொடங்கப்பட்டமை இம் மாற்றங்களுட் சில. பனிக்கால விளையாட்டுப் போட்டிகளை நடத்தும் பொருட்டு 1924 முதல் குளிர்கால ஒலிம்பிக்கு விளையாட்டுகள் நடத்தப்படுகின்றன. தொடக்கத்தில் கோடை கால மற்றும் குளிர் கால ஒலிம்பிக்கு விளையாட்டுகள் ஒரே ஆண்டில் நடத்தப்பட்டு வந்தன. 1994 முதல் கோடைக்கால ஒலிம்பிக்கு விளையாட்டுகள் முடிந்து இரண்டு ஆண்டுகள் கழித்து குளிர் கால ஒலிம்பிக்கு விளையாட்டுகள் நடத்தப்படுகின்றன. பொருளாதாரம், அரசியல், தொழில்நுட்பம் ஆகிய துறைகளில் ஏற்பட்ட வளர்ச்சிகளுக்கு ஏற்ப ஒலிம்பிக்கு குழுவும் பல்வேறு மாற்றங்களைச் செய்யவேண்டியிருந்தது. இது, தொழில்முறை சாராத போட்டியாளர்கள் பங்குபெறும் போட்டியாக இருக்கவேண்டும் என்றே இவ்வியக்கத்தை உருவாக்கிய கூபேர்ட்டின் எண்ணியிருந்தார். ஆனாலும், ஒலிம்பிக்கு குழு இந்த விதியை மாற்றித் தொழில்முறை விளையாட்டு வீரர்களையும் போட்டிகளில் பங்குபற்ற அனுமதித்தது. மக்கள் ஊடகங்களின் முக்கியத்துவம் வளர்ந்து வந்தபோது, நிறுவன விளம்பர ஆதரவு முறை உருவாகி இப்போட்டிகள் வணிகமயமாக்கப்பட்டன. 1916, 1940, 1944 ஆகிய ஆண்டுகளில் நடைபெற வேண்டிய ஒலிம்பிக்கு போட்டிகள் உலகப் போரினால் நடைபெறவில்லை. பனிப்போர்க் காலத்தில் பல நாடுகள் இப்போட்டியைப் புறக்கணித்ததனால், 1980, 1984 ஆண்டுகளில் இடம்பெற்ற போட்டிகள் மட்டுப்படுத்தப்பட்ட பங்கேற்புடனேயே நடைபெற்றன. ஒலிம்பிக்கு இயக்கம் அனைத்துலக விளையாட்டுகள் கூட்டமைப்பு, தேசிய ஒலிம்பிக்கு குழுக்கள், ஒவ்வொரு ஒலிம்பிக்கு போட்டிகளுக்குமான ஏற்பட்டுக் குழுக்கள் என்பவற்றை உள்ளடக்குகிறது. முடிவுகளை எடுக்கும் அமைப்பு என்ற அளவில், அனைத்துலக ஒலிம்பிக்கு குழு எந்த நகரில் போட்டிகளை நடத்துவது என்பது குறித்து முடிவு எடுக்கின்றது. இவ்வாறு தெரிவு செய்யப்படும் நகரம், ஒலிம்பிக்கு பட்டயத்துக்கு ஏற்றவகையில், போட்டிகளை ஒழுங்கு செய்வதற்கும், நிதி வழங்குவதற்குமான பொறுப்பை ஏற்கவேண்டும். போட்டிகளில் இடம்பெறும் விளையாட்டுகளை உள்ளடக்கிய நிகழ்ச்சி நிரலைத் தீர்மானிக்கும் பொறுப்பும் அனைத்துலக ஒலிம்பிக்கு குழுவிடமே உள்ளது. ஒலிம்பிக்கு கொடி, தீப்பந்தம் போன்ற சின்னங்களும், தொடக்கவிழா, நிறைவுவிழா போன்ற நிகழ்வுகளும் ஒலிம்பிக்கு போட்டிகளின் பகுதிகளாக உள்ளன. கோடைகால ஒலிம்பிக்கிலும், குளிர்கால ஒலிம்பிக்கிலும் 33 வெவ்வேறு விளையாட்டுக்கள் தொடர்பில் இடம்பெறும் ஏறத்தாழ 400 போட்டிகளில் 13,000க்கு மேற்பட்ட விளையாட்டு வீரர்கள் பங்கேற்கின்றனர். ஒவ்வொரு போட்டியிலும் முதலாம், இரண்டாம், மூன்றாம் இடங்களைப் பெறும் வீரர்களுக்கு முறையே தங்கப் பதக்கம், வெள்ளிப் பதக்கம், வெண்கலப் பதக்கம் ஆகிய பதக்கங்கள் வழங்கப்படுகின்றன. ஏறத்தாழ உலகில் உள்ள எல்லா நாடுகளுமே பங்கேற்கும் அளவுக்கு ஒலிம்பிக்கு போட்டி வளர்ச்சி அடைந்துள்ளது. இத்தகைய வளர்ச்சி, புறக்கணிப்புகள், போதை மருந்துப் பயன்பாடு, கையூட்டு, பயங்கரவாதச் செயல்கள் போன்றவை தொடர்பான பல சவால்களுக்கு முகம் கொடுக்கவேண்டிய நிலையையும் ஏற்படுத்தியுள்ளது. இரண்டு ஆண்டுகளுக்கு ஒரு முறை நடைபெறும் போட்டிகளும், அது தொடர்பான ஊடக விளம்பரமும் பல விளையாட்டு வீரர்கள் தேசிய அளவிலும் சில சமயங்களில் பன்னாட்டு அளவிலும் கூடப் புகழ் பெறுவதற்கான வாய்ப்பை வழங்குகின்றன. அத்துடன் போட்டிகளை நடத்தும் நகரமும், நாடும் தம்மை உலகுக்கு வெளிப்படுத்திக் கொள்வதற்கான வாய்ப்பையும் ஒலிம்பிக்கு ஏற்படுத்துகிறது. பண்டைக்கால ஒலிம்பிக்கு விளையாட்டுகள் பண்டைக்கால ஒலிம்பிக்கு விளையாட்டுப் போட்டி நான்கு ஆண்டுகளுக்கு ஒருமுறை கிரீசு நாட்டின் ஒலிம்பியாவில் இருந்த சேயுசு கோவிலடியில் சமயமும், விளையாட்டும் சார்ந்த விழாவாக இடம்பெற்றது. இது அக்காலக் கிரீசில் இருந்த நகர அரசுகள், இராச்சியங்கள் என்பவற்றைச் சேர்ந்த விளையாட்டு வீரர்களுக்கு இடையேயான போட்டியாகும். பெரும்பாலும் தடகள விளையாட்டுக்களே இடம்பெற்றாலும், மற்போர், குதிரைப் பந்தயம், தேர்ப் பந்தயம் போன்ற சண்டை சார்ந்த போட்டிகளும் நடைபெற்றன. இவ்விளையாட்டுப் போட்டிகள் நடைபெறும் காலங்களில் நகர அரசுகளுக்கு இடையேயான பிணக்குகள் அனைத்தும் போட்டிகள் முடியும்வரை ஒத்திவைக்கப்பட்டதாகப் பலரும் எழுதி உள்ளனர். இது ஒலிம்பிக்கு அமைதி அல்லது ஒலிம்பிக்கு போர் நிறுத்தம் என அறியப்பட்டது. ஆனால் இது தற்காலத்தில் எழுந்த ஒரு உண்மையல்லாத கருத்து. கிரேக்கர்கள் என்றுமே தமக்கு இடையேயான போர்களை ஒத்திவத்தது இல்லை. ஒலிம்பிக்கின் தோற்றம் பற்றிச் சரியாகத் தெரியாவிட்டாலும், அது குறித்துப் பல கதைகள் உள்ளன. சேயுசுக் கடவுளின் மகனான ஏராக்கிள்சு தனது தந்தையைக் கௌரவிப்பதற்காக ஒலிம்பிக்கு விளையாட்டு அரங்கைக் கட்டினானாம். இது முடிவடைந்ததும், ஒரு நேர்கோட்டில் இருநூறு அடிகள் நடந்து அத் தூரத்தை ஒரு இசுட்டேடியன் என அறிவித்தான். இது பின்னர் தூரத்தின் அளவாகக் கொள்ளப்பட்டது. கிமு 776 ஆம் ஆண்டில் ஒலிம்பிக்கு விளையாட்டுகள் தோன்றியதாகப் பரவலாக ஏற்றுக்கொள்ளப்படுகிறது. அக்கால ஒலிம்பிக்கு போட்டிகளில் ஓட்டப் போட்டிகளுடன், பாய்தல் போட்டிகள், வட்டம் எறிதல், ஈட்டி எறிதல், மற்போர், குதிரை ஓட்டம் போன்ற போட்டிகளும் இடம் பெற்றன. மரபுக் கதைகளின்படி எலிசு என்னும் நகரைச் சேர்ந்த கொரோயெபசு என்னும் பெயர் கொண்ட சமையற்காரன் ஒருவனே முதல் வெற்றியாளன் ஆவான். அக்கால ஒலிம்பிக்சு அடிப்படையில் சமய முக்கியத்துவம் கொண்டது. இதில், விளையாட்டு நிகழ்வுகளுடன் சேயுசுக் கடவுளையும், தேவ வீரனும், தொன்மங்களில் ஒலிம்பியாவின் அரசனாகக் குறிப்பிடப்படுபவனும் ஆகிய பெலோப்சுவையும் கௌரவிக்கும் முகமாகச் சடங்கு சார்ந்த வேள்விகளும் இடம்பெற்றன. விளையாட்டு நிகழ்வுகளில் வெற்றி பெற்றவர்கள் குறித்துக் கவிதைகள் இயற்றப்பட்டதுடன், சிலைகளையும் அமைத்து அவர்களைப் பெருமைப்படுத்தினர். ஒலிம்பிக்கு விளையாட்டு கிமு ஆறாம், ஐந்தாம் நூற்றாண்டுகளில் அதன் உச்சநிலையில் இருந்தது. உரோமரின் பலம் அதிகரித்துக் கிரேக்க நாட்டில் அவர்களின் செல்வாக்கு வலுப் பெற்றபோது ஒலிம்பிக்கின் முக்கியத்துவமும் படிப்படியாகக் குறையத் தொடங்கிற்று. இவ்விளையாட்டுக்கள் எப்போது நிறுத்தப்பட்டன என்பது குறித்து அறிஞரிடையே ஒத்த கருத்து இல்லாவிட்டாலும், முதலாம் தியடோசியசு எல்லாச் சிலை வணக்கச் சமயங்களையும், அவை தொடர்பான சடங்குகளையும் தடை செய்த ஆண்டான கிபி 393ல் நிறுத்தப்பட்டது என்பதே பெரும்பான்மைக் கருத்தாகும். அவனது வாரிசான இரண்டாம் தியடோசியசு, எல்லாக் கிரேக்கக் கோயில்களையும் இடிக்கக் கட்டளையிட்டான். ஒலிம்பிக்சு நடந்த இடங்கள்
 வருடம் இடம் ஆண்டு இடம் 1896 ஏதென்ஸ், கிரேக்கம் 1900 பாரிஸ், பிரான்சு 1904 செயிண்ட் லூயிஸ், ஐக்கிய அமெரிக்கா 1908 இலண்டன், இங்கிலாந்து 1912 ஸ்டாக்ஹோம், சுவீடன் 1920 ஆண்ட்வெர்ப், பெல்ஜியம் 1924 பாரிஸ், பிரான்சு 1928 ஆம்ஸ்டர்டாம், ஹாலந்து 1932 லாஸ் ஏஞ்சலீஸ், ஐக்கிய அமெரிக்கா 1936 பெர்லின், ஜெர்மனி 1948 லண்டன், இங்கிலாந்து 1952 ஹெல்சின்கி, பின்லாந்து 1956 மெல்போர்ன், ஆஸ்திரேலியா 1960 ரோம், இத்தாலி 1964 டோக்கியோ, ஜப்பான் 1968 மெக்ஸிகோ சிட்டி, மெக்சிக்கோ 1972 ம்யூனிச், ஜெர்மனி 1976 மாண்ட்ரீல், கனடா 1980 மாஸ்கோ, சோவியத் ஒன்றியம் 1984 லாஸ் ஏஞ்சல்ஸ், ஐக்கிய அமெரிக்கா 1988 சியோல், தென் கொரியா 1992 பார்சிலோனா, எசுப்பானியா 1996 அட்லாண்டா, ஐக்கிய அமெரிக்கா 2000 சிட்னி, ஆஸ்திரேலியா 2004 ஏதென்ஸ், கிரேக்கம் 2008 பெய்ஜிங், மக்கள் சீனக் குடியரசு 2012 இலண்டன், ஐக்கிய இராச்சியம் 2016 ரியோ டி ஜனேரோ, பிரேசில்

 உலகப் போர் சமயங்களில் மட்டும் (1916, 1940 & 1944) ஒலிம்பிக்ஸ் நடைபெறவில்லை. இன்றைய ஒலிம்பிக்ஸ் 1896ல் ஏதென்ஸ் நகரில் தான் துவங்கியது. அடுத்த கோடை கால ஒலிம்பிக்கு விளையாட்டுக்கள் 2016ம் ஆண்டில் பிரேசில் நாட்டின் ரியோ டி ஜனேரோ நகரில் நடந்தது. 2020ம் ஆண்டில் ஜப்பான் நாட்டின் டோக்கியோ நகரில் நடக்கவுள்ளது. பனி ஒலிம்பிக்ஸ் நடந்த இடங்கள்
 வருடம் இடம் ஆண்டு இடம் 1924 சாமொனிக்ஸ், பிரான்ஸ் 1928 செயிண்ட் மோரிட்ஜ், ஸ்விட்சர்லாந்து 1932 ப்ளாசிட் ஏரி, ஐக்கிய அமெரிக்கா 1936 கார்மிஷ்ச், ஜெர்மனி 1948 செயிண்ட் மோரிட்ஜ், ஸ்விட்சர்லாந்து 1952 ஆஸ்லோ, நார்வே 1956 கார்டினா, இத்தாலி 1960 ஸ்குவாவ் வேலி, ஐக்கிய அமெரிக்கா 1964 இன்ஸ்ப்ரக், ஆஸ்திரியா 1968 க்ரெநோபில், பிரான்ஸ் 1972 சாப்போரோ, ஜப்பான் 1976 இன்ஸ்ப்ரக், ஆஸ்திரியா 1980 ப்ளாசிட் ஏரி, ஐக்கிய அமெரிக்கா USA 1984 சாராஜெவோ, யுகோஸ்லாவியா 1988 கால்கேரி, கனடா 1992 ஆல்பர்ட்வில்லே, பிரான்ஸ் 1994 லில்லேஹாம்மர், நார்வே 1998 நாகானோ, ஜப்பான் 2002 சால்ட் லேக் சிட்டி, ஐக்கிய அமெரிக்கா 2006 தோரீனோ, இத்தாலி
 2010 வான்கூவர், கனடா
 2014 சோச்சி, இருசியா

 உலகப் போர் சமயங்களில் மட்டும் (1940 & 1944) பனி ஒலிம்பிக்ஸ் நடைபெறவில்லை. 1992 வரை பனி ஒலிம்பிக்சும் கோடைக்கால ஒலிம்பிக்சும் ஒரே ஆண்டிலேயே நடைபெற்று வந்தது. இதை மாற்ற வேண்டி 1994ல் மீண்டும் ஒரு பனி ஒலிம்பிக்சை நடத்தினார்கள். அதன்படி தற்பொழுது கோடைக்கால ஒலிம்பிக்சு நடந்து 2 ஆண்டுகள் கழித்து பனி ஒலிம்பிக்சு நடக்கும். அடுத்த பனி ஒலிம்பிக்சு, 2014ல் இருசியாவின் சோச்சி நகரில் நடந்து முடிந்தது. அதன் பின்னர் 2018 ல் தென்கொரியாவின் ப்யாங்சங்க் நகரில் நடந்து முடிந்தது . அடுத்த பனி ஒலிம்பிக்கு சினாவின் பீஜிங்கில் 2022 ஆண்டு நடக்க இருக்கிறது. குறிப்புகள் வெளி இணைப்புகள் பெய்சிங்கில் ஒலிம்பிக்கு கல்வி குறித்த சீனவானொலிக் கட்டுரை ஒலிம்பிக்கு போட்டிகள் பற்றிய சுவாதி.சுவாமி கட்டுரை ஒலிம்பிக்கு அமைப்பின் அலுவல் தளம் - பெலோப்ஸ் என்ற பெயருடைய ஒலிம்பியா நாட்டின் அரசனின் கதை - ஒலிம்பிக் விளையாட்டுகள்


நாளை முதல் பள்ளிகள் செயல்படும்: அமைச்சர் செங்கோட்டையன் தகவல் | | Patrikai - Tamil Daily - latest online local breaking news & reviews - Tamilnadu, India & World - politics, cinema, cricket, video & cartoon நாளை முதல் பள்ளிகள் செயல்படும்: அமைச்சர் செங்கோட்டையன் தகவல் கஜா புயல் மற்றும் தொடர் மழை காரணமாக கடந்த சில நாட்களாக பள்ளி கல்லூரிகளுக்கு விடுமுறை விடப்பட்ட நிலையில், நாளை முதல் பள்ளிகள் இயங்கும் என்று பள்ளிக்கல்வித்துறை அமைச்சர் செங்கோட்டையன் கூறி உள்ளார். கடந்த 15ந்தேதி தமிழக்ததின் பல மாவட்டங்களில் கடுமையான சேதத்தை ஏற்படுத்திய கஜா புயல் காரணமாக தஞ்சை, நாகை உள்பட டெல்டா மாவட்டங்களில் பள்ளி கல்லூரிகளுக்கு விடுமுறை விடப்பட்டது. புயல் பாதிப்பு காரணமாக பொதுமக்கள் பள்ளிகளில் தங்க வைக்கப்பட்டருந்தனர். தற்போது நிலமை ஓரளவு சீரடைந்து வரும் நிலையில், நாளை முதல் பள்ளிகள் செயல்படும் என பள்ளிக்கல்வித்துறை அமைச்சர் செங்கோட்டையன் தெரிவித்துள்ளார். மேலும், புயலால் பாதிக்கப்பட்ட மாவட்டங்களில் உள்ள மாணவர், மாணவிகளுக்கு நாள் மாலைக்குள் புதிய பாட புத்தகங்கள் வழங்கப்படும் என்றும், பள்ளிகளுக்கு விரைவில் மின்சாரம் வழங்கப்படும் என்றும் கூறினார். புயலால் பாதிக்கப்பட்ட பகுதிகளில் உள்ள பள்ளிப்பகுதியில் விழுந்துள்ள மரங்கள் 70% அகற்றப் பட்டுள்ளதாகவும், மரங்களை அப்புறப்படுத்தும் பணிகளில் 45 குழுக்கள் ஈடுபட்டுள்ளது. விழுப்புரம் மாவட்டத்தில் தி.மு.க வெல்லுமா? இப்படியும் ஒரு கணக்கு! சேலத்தில் பரபரப்பு: உள்ளாட்சித் தேர்தலில் போட்டியிட 92 வயது மூதாட்டி வேட்புமனு தாக்கல் இன்று 76பேர்: தமிழகத்தில் கொரோனா பாதித்தோரின் எண்ணிக்கை 1,596 ஆக உயர்வு... Tags: Schools will function tomorrow onwards: Minister Sengottaiyan informed, நாளை முதல் பள்ளிகள் செயல்படும்: அமைச்சர் செங்கோட்டையன் தகவல் Previous காற்றழுத்த தாழ்வு மண்டலம் சென்னை புதுச்சேரி இடையே இன்று கரையை கடக்கும்! வெதர்மேன் தகவல் Next நாய் கறி சர்ச்சை: 2 பேரை அதிரடியாக கைது செய்த ரயில்வே போலீசார்


' யெஸ்...' என்று தலையாட்டினேன்.


source: CulturaX

text: நுகர்வும் மார்க்ஸியமும் – முத்துச்சிதறல் நுகர்வும் மார்க்ஸியமும் Posted on December 12, 2017 by muthusitharal நுகர்வு கலாச்சாரம் தனக்கான குழியை தானே தோண்டிக் கொள்ளுமென்றார் கார்ல் மார்க்ஸ். நுகர்தல் பொருட்கள் மேல் அளவில்லாப் பற்றுக் கொள்ளச் செய்து, தான் கடலில் விழ நேர்ந்தாலும் தன் ஐபோனை கரைநோக்கி வீசிவிட்டு விழும் உன்னதமான நுகர்வோர்களை உருவாக்கி வைத்திருக்கிறது. மாரக்ஸியத்தின் அறிமுகம் அதன் குறைகளை ஆராயும் ஜெயமோகனின் நாவலான பின்தொடரும் நிழலின் குரல் வழியாகத்தான் எனக்கு கிடைத்தது. மார்க்ஸின் காலகட்டத்தில் ஓங்கியிருந்த கருத்து முதல்வாதக் கொள்கைக்கு எதிராக மார்க்ஸ் முன்வைத்த பொருள் முதல்வாதத்தை அடிப்படையாகக் கொண்ட தத்துவம் தான் மார்க்ஸியம். எது முந்தியது? கருத்தா?. இல்லை பொருளா? கருத்துதான் முதலில் என்றும் அதிலிருந்துதான் இவ்வுலகம் நம்மால் சிருஸ்டிக்கப்பட்டுள்ளது என்கிறது மதம். இது கருத்துமுதல்வாதக் கொள்கை (அகம் or subjective). பொருள்தான் முதலில் என்றும் அதிலிருந்துதான் கருத்துக்கள் சிருஸ்டிக்கப்பட்டுள்ளது என்கிறது மார்க்ஸியம். இது பொருள்முதல்வாதக்கொள்கை(புறம் or objective) மிகவும் எளிமைப்படுத்திச் சொல்ல வேண்டுமென்றால் முதல்வகை ஆத்திகம். பின்னது நாத்திகம். இது புரியாமல் மார்க்ஸியம் முதன்மைப்படுத்தும் பொருளும் (புறம் or objective), நுகர்வுக் கலாச்சாரம் முதன்மைப்படுத்தும் பொருளும் (thing) ஒன்றென பாமரத்தனமாக எண்ணியதும் உண்டு. நுகர்வு கலாச்சாரத்திற்கு எதிராக சமீபகாலமாகத்தான் கடும் எதிர்ப்புகள் கிளம்பியுள்ளன. பெரும்பாலும் எதிர்ப்பாளர்கள் சுட்டிக்காட்டும் காரணம் இக்கலாச்சாரம் ஏற்படுத்தும் சூழலியல் மற்றும் இயற்கைச் சார்ந்த அழிவுகளைத்தான். மனிதனின் ஒட்டுமொத்த நாகரீக வளர்ச்சியே காடுகளையும் இயற்கையையும் அழித்ததில் இருந்து தான் தொடங்கியிருக்கிறது. அழித்தது போதுமென்றால் வளர்ந்தது போதும் என்கிறார்களா என வெகுண்டெழுந்து மீண்டும் பாமரத்தனமாய் கேட்டபோது தான் யவனிகா ஶ்ரீராமின் இக்கவிதை கிடைத்தது. வளர்ச்சியா வீக்கமா ஆசியப் பகுதியில் இருப்பது தொப்பியை தலையில் சரியாக வைத்துக் கொள்ள தாடையிலுள்ள பற்களை அகற்றுவது. வளர்ச்சி என்ற பெயரில் தனக்குப் பொருந்தாத ஒன்றைச் செய்து தாடையை வீங்க வைப்பதைத் தான் நுகர்வுக் கலாச்சாரம் செய்து வருகிறது.


text: ஒரு வருட நஷ்டம் 15 ஆயிரம் கோடி! | Fifteen Thousands Crores Losses for Tamil Nadu Government - Junior Vikatan | ஜூனியர் விகடன் ஆடிட் ரிப்போர்ட்அலசல் ஆட்சிக்கு எதிரான செய்திகளையோ, தகவல்களையோ எதிர்க் கட்சி உறுப்பினர்கள் சொன்னால் அது சட்டமன்ற அவைக்குறிப்பில் ஏறாது. திட்டங்களில் முறைகேடு, குறைபாடு பற்றி பேச அனுமதி கிடைக்காது. அப்படிப்பட்ட சட்டமன்றத்தில்தான் அரசின் திட்டங்களில் நடந்த வண்டவாளங்களைப் புட்டுப் புட்டு வைத்திருக்கிறது சி.ஏ.ஜி. Comptroller and auditor general of India (CAG) என்கிற இந்தியக் கணக்காய்வு மற்றும் தணிக்கைத் துறை, மத்திய, மாநில அரசுகளின் கணக்குகளை ஆய்வு செய்யும் அதிகாரம் கொண்ட தனி அமைப்பு. அரசின் திட்டங்களில் ஏற்பட்ட காலதாமதம், முறைகேடுகள், பணவிரயம், வரி ஏய்ப்பு, கையாடல், நிதி முடக்கம், பயனற்றச் செலவுகள், முறையற்ற நிர்வாகம், பயனற்ற முதலீடு என எல்லா அம்சங்களையும் சி.ஐ.டி-போலத் துப்பறிவதுதான் சி.ஏ.ஜி-யின் வேலை. ரூ.1.76 லட்சம் கோடி அளவுக்கு அரசுக்கு இழப்பை ஏற்படுத்தி 2ஜி விவகாரத்தை வெளிச்சத்துக்கு கொண்டுவந்தது சி.ஏ.ஜி-தான். விமானம் வாங்கியதில் முறைகேடு தொடங்கி நிலக்கரி ஒதுக்கீடு வரையில் நடந்த தகிடுதத்தங்களை வெளிக்கொண்டு வந்திருக்கிறது சி.ஏ.ஜி. தமிழக அரசின் பல்வேறு துறைகளையும் பொதுத் துறை நிறுவனங்களையும் ஒவ்வோர் ஆண்டும் அலசி ஆராய்ந்து அறிக்கைகளைச் சமர்ப்பிக்கும். அந்த ரிப்போர்ட்தான் தமிழக சட்டசபையில் வைக்கப்பட்டிருக்கிறது. அரசாங்கத்துக்கு எதிராக நிறைய விஷயங்கள் அந்த ஆடிட் ரிப்போர்ட்டில் இருந்தும், அது சட்டசபையில் வைக்கப்பட்டிருக்கிறது. சி.ஏ.ஜி-யின் ஆடிட் ரிப்போர்ட்டை சட்டமன்றங்களிலும் நாடாளுமன்றத்திலும் கட்டாயம் வைக்க வேண்டும் என்பது சட்டம். அந்த வகையில்தான் தணிக்கை, அறிக்கை தாக்கல் ஆனது. அந்த ஆடிட் ரிப்போர்ட்டில் இருந்து ட்ரெயிலர் இங்கே... ஒரு மாநில அரசின் வருவாயில் விற்பனை வரி உள்ளிட்ட வரிகள் முக்கியப் பங்கு வகிக்கின்றன. மாநில அரசு குறைவான வரி பெற்றது; வரி ஏய்ப்பைக் கண்டுபிடிக்காமல் தவறவிட்டது; வரி செலுத்தாமல் ஏமாற்றியவர்களைக் கண்டுபிடித்து அவர்களிடம் உரிய அபராதம் வசூலிக்காமல் போனது என்று பல தவறுகளால் பல கோடி ரூபாய் வருவாய் இழப்பைத் தமிழக அரசு சந்தித்துள்ளது. வணிகவரி, மாநில ஆயத்தீர்வை, வாகனங்கள் மீதான வரி முத்திரைத் தீர்வை மற்றும் பதிவுக் கட்டணம், மின்வரி, சுரங்கம் மற்றும் கனிமவளங்களுக்குரிய வரி வரவுகளை ஆய்வு செய்ததில், குறைவான வரி மதிப்பீடு செய்ததால், 803 கோடி ரூபாய் இழப்பு. விதிமுறைகளுக்கு மாறாக ரூ.40.90 கோடி செலவில், 9 புதிய திட்டங்களை நடைமுறைப்படுத்த முயன்று அதில் தோல்வி அடைந்ததால் வேளாண்மைத் துறையில் நஷ்டம் ஏற்பட்டது. அதுபோல, வேளாண் திட்டங்களுக்கு மத்திய அரசு கொடுத்த மானியத் தொகை 36.62 கோடி ரூபாயை மாநில அரசு பயன்படுத்தவில்லை. மேலும் தவறான நிதி மேலாண்மையால், ரூ.86 கோடி 'நிதி முடக்கம்' ஏற்பட்டுள்ளது.


text: என் ஆஃபிஸ் சேம்பரில்..! எனக்கும்..! அந்த மாதிரி தொந்தரவு நடந்துள்ளது! பெண் ஐஏஎஸ் அதிகாரியின் அதிர வைக்கும் சீக்ரெட்1 - Times Tamil News என் ஆஃபிஸ் சேம்பரில்..! எனக்கும்..! அந்த மாதிரி தொந்தரவு நடந்துள்ளது! பெண் ஐஏஎஸ் அதிகாரியின் அதிர வைக்கும் சீக்ரெட்1 டெல்லி: ''எனது அலுவலகத்திலேயே பலமுறை பாலியல் தொல்லையை சந்தித்துள்ளேன்,'' என்று பெண் ஐஏஎஸ் அதிகாரி வேதனை தெரிவித்துள்ளார். டெல்லி வடக்கு முனிசிபாலிட்டி கமிஷனராக பணிபுரியும் வர்ஷா ஜோஷி என்பவர்தான் இந்த அதிரடி தகவலை வெளியிட்டுள்ளார். அவரிடம், ட்விட்டரில் வாசகர்கள் சிலர், வட இந்தியாவில் பெண்கள் சந்திக்கும் பாலியல் பிரச்னைகளை எதிர்கொள்வது எப்படி என ஆலோசனை கேட்டனர். அப்போது, யாரும் எதிர்பாராவிதமாக, ஜோஷி, தானும் இத்தகைய பாலியல் தொல்லையை சந்தித்து வருகிறேன், எனக் கூறியுள்ளார். இதுபற்றி அவர் வெளியிட்ட ட்விட்டர் பதிவில், ''வட இந்தியாவில் 24 மணிநேரமும் பெண்கள் பாதுகாப்பில்லாத சூழலில் வசித்து வருகிறார்கள். பாலியல் தொல்லை எந்த இடத்திலும் நடந்து விடுகிறது. நானும், எனது அலுவலக அறைக்குள்ளேயே ஆண்களால் இத்தகைய தொல்லைக்கு ஆள்பட்டு வருகிறேன். எனக்கு ஆண்களின் மனநிலை பற்றி புரியவே இல்லை. அவர்கள் ஏன் இப்படி பணியிடத்தில்கூட பெண்களிடம் பாலியல் சில்மிஷம் செய்யும் எண்ணத்தில் உள்ளனர் என நான் பலமுறை எண்ணி பார்த்துள்ளேன். எனக்கும் இதுபற்றி தீர்வுகள் தேவை,'' என்று குறிப்பிட்டுள்ளார். ஐஏஎஸ் அதிகாரியே பாலியல் தொந்தரவு பற்றி ட்வீட் வெளியிட்டுள்ளது ட்விட்டர் வாசகர்களிடையே பரபரப்பை ஏற்படுத்தியுள்ளது.


வேறு மொழிகள் | தமிழ்ப் பகுதி | ஆங்கிலப் பகுதி கூலியுழைப்பும் மூலதனமும் (கார்ல் மார்க்ஸ்) தமிழாக்கம்: மு.சிவலிங்கம் கூலி என்பது என்ன? அது எவ்வாறு நிர்ணயிக்கப்படுகிறது? “உங்களுக்குக் கிடைக்கும் கூலி எவ்வளவு?” என்று பல தொழிலாளர்களிடம் கேட்டால், ஒருவர் ”எனக்கு ஒரு ஷில்லிங் கிடைக்கிறது” என்றும், இன்னொருவர் “எனக்கு இரண்டு ஷில்லிங் கிடைக்கிறது” என்றும் பலவகையாகப் பதில் அளிப்பர். ஒரு குறிப்பிட்ட பணியைச் செய்து முடிப்பதற்குத் தத்தம் முதலாளிகளிடமிருந்து பெறுகின்ற கூலியாக அவர்கள் வேலை செய்யும் தொழில்துறையின் வெவ்வேறு பிரிவுகளுக்கு ஏற்ப வெவ்வேறு தொகையைக் குறிப்பிடுவர். எடுத்துக்காட்டாக, ஒரு கஜம் துணி நெய்வதற்காக அல்லது ஓர் அச்சுப் படிவத்துக்கு வேண்டிய அச்சுகளைக் கோப்பதற்காக எனக் குறிப்பிடலாம். இவர்களின் கூற்றுகள் பலவிதமாக இருப்பினும், ஒரு விஷயம் குறித்து இவர்கள் அனைவரும் உடன்படுவர்: குறிப்பிட்ட வேலைநேரத்துக்காக அல்லது குறிப்பிட்ட அளவு வேலைக்காக முதலாளி வழங்கும் பணத்தொகையே கூலி ஆகும். இதிலிருந்து, முதலாளி பணம்கொடுத்து இவர்களின் உழைப்பை வாங்குவதாகவும், பணத்துக்காக இவர்கள் தம் உழைப்பை முதலாளிக்கு விற்பதாகவும் தோன்றுகிறது. ஆனால் இது வெறும் பொய்த்தோற்றமே ஆகும். உண்மையில், தொழிலாளர்கள் பணத்துக்காக முதலாளியிடம் விற்பது அவர்களின் உழைப்புச் சக்தியை. இந்த உழைப்புச் சக்தியை ஒரு நாள், ஒரு வாரம், ஒரு மாதம் என்பதுபோல [ஒரு கால அளவுக்கு] முதலாளி விலைக்கு வாங்குகிறார். இவ்வாறு உழைப்புச் சக்தியை விலைக்கு வாங்கியபின், குறிப்பிட்ட அந்தக் கால அளவுக்குத் தொழிலாளியை வேலை செய்ய வைப்பதன்மூலம், அவர் அதைப் பயன்படுத்திக் கொள்கிறார். தொழிலாளியின் உழைப்புச் சக்தியை முதலாளி வாங்கிய அதே பணத்துக்கு (எடுத்துக்காட்டாக இரண்டு ஷில்லிங்), அவர் குறிப்பிட்ட அளவு சர்க்கரையை வாங்கியிருக்கலாம் அல்லது வேறொரு பண்டத்தை வாங்கியிருக்கலாம். இரண்டு ஷில்லிங் கொடுத்து 20 பவுண்டு சர்க்கரை வாங்கியிருப்பின், அந்த இரண்டு ஷில்லிங், 20 பவுண்டு சர்க்கரையின் விலை ஆகிறது. 12 மணிநேரப் பயன்பாட்டுக்கென உழைப்புச் சக்தியை வாங்க அவர் கொடுத்த இரண்டு ஷில்லிங், 12 மணிநேர உழைப்புக்கான விலை ஆகும். ஆக, உழைப்புச் சக்தியும் சர்க்கரையைப் போன்றே சற்றும் கூடக்குறைவின்றி ஒரு பண்டமே ஆகும். முன்னது கடிகாரத்தின்மூலம் அளக்கப்படுகிறது, பின்னது தராசுமூலம் அளக்கப்படுகிறது. தொழிலாளர்கள் தங்கள் பண்டமாகிய உழைப்புச் சக்தியை முதலாளியின் பண்டத்துக்காக அதாவது பணத்துக்காகப் பரிவர்த்தனை செய்கின்றனர். இந்தப் பரிவர்த்தனை குறிப்பிட்ட ஒரு விகிதத்தில் நடைபெறுகிறது. இவ்வளவு நேரம் உழைப்புச் சக்தியைப் பயன்படுத்திக்கொள்ள இவ்வளவு பணம் என்பதாக. 12 மணிநேர நெசவுக்கு இரண்டு ஷில்லிங் என்போம். இந்த இரண்டு ஷில்லிங் என்பது, இரண்டு ஷில்லிங்குக்கு நான் வாங்கக்கூடிய பிற பண்டங்கள் அனைத்தையும் குறிப்பிடுகிறது அல்லவா? ஆகவே, உண்மையில் தொழிலாளி தம் பண்டமாகிய உழைப்புச் சக்தியை அனைத்து வகையான பண்டங்களுக்காகவும் பரிவர்த்தனை செய்துகொள்கிறார். தவிரவும், குறிப்பிட்ட ஒரு விகிதத்தில் பரிவர்த்தனை செய்து கொள்கிறார். முதலாளி தொழிலாளிக்கு இரண்டு ஷில்லிங் கொடுப்பதன்மூலம், அவரின் ஒருநாள் உழைப்புக்குப் பதிலாகக் கொஞ்சம் இறைச்சியும், கொஞ்சம் துணிமணியும், கொஞ்சம் விறகும், விளக்கு வெளிச்சமும், இன்ன பிறவும் தந்துள்ளார். எனவே, இரண்டு ஷில்லிங் என்பது பிற பண்டங்களுக்காக உழைப்புச் சக்தியைப் பரிவர்த்தனை செய்துகொள்ளும் விகிதத்தைக் குறிக்கிறது. அதாவது, உழைப்புச் சக்தியின் பரிவர்த்தனை மதிப்பைக் குறிக்கிறது. பணத்தில் கணக்கிடப்படும் ஒரு பண்டத்தின் பரிவர்த்தனை மதிப்பு அப்பண்டத்தின் விலை எனப்படுகிறது. எனவே, கூலி என்பது உழைப்புச் சக்தியின் விலையைக் குறிக்கும் ஒரு தனிச்சிறப்பான பெயராகும். பொதுவாக, இது உழைப்பின் விலை என்று அழைக்கப்படுகிறது. மனிதனின் சதையையும் குருதியையும் தவிர வேறு சேமிப்பிடம் இல்லாத இந்தத் தனித்துவம் கொண்ட பண்டத்தின் [உழைப்புச் சக்தியின்] விலையைக் குறிக்கும் தனிச்சிறப்பான பெயர்தான் கூலி. யாரேனும் ஒரு தொழிலாளியை எடுத்துக் கொள்வோம். எடுத்துக்காட்டாக, ஒரு நெசவாளியை எடுத்துக் கொள்வோம். முதலாளி இவருக்குத் தறியும் நூலும் தருகிறார். நெசவாளி வேலையில் ஈடுபடுகிறார். நூல் துணியாக மாற்றப்படுகிறது. முதலாளி இந்தத் துணியைத் தன்வசமாக்கிக் கொண்டு அதனை விற்கிறார். 20 ஷில்லிங்குக்கு விற்பதாகக் கொள்வோம். இப்போது நெசவாளிக்குக் கிடைக்கும் கூலியானது துணியில் ஒரு பங்கா? 20 ஷில்லிங்கில் ஒரு பங்கா? அவருடைய உழைப்பில் உருவான பொருளில் ஒரு பங்கா? இல்லவே இல்லை. துணி விற்கப்படுவதற்குப் பல நாட்கள் முன்பே, அனேகமாக அது நெய்து முடிக்கப்படுவதற்குப் பல நாட்கள் முன்பே, நெசவாளி தன் கூலியைப் பெற்றுக் கொண்டுவிடுகிறார். அதாவது, முதலாளி இந்தத் துணியின்மூலம் தாம் பெறப்போகும் பணத்திலிருந்து நெசவாளியின் கூலியைத் தரவில்லை. ஏற்கெனவே தம் கையிருப்பிலுள்ள பணத்திலிருந்துதான் தருகிறார். தறியும் நூலும் முதலாளி நெசவாளிக்குத் தந்தவையே தவிர, நெசவாளி உற்பத்தி செய்த பொருள்கள் அல்ல. அதுபோலவே, நெசவாளி தன் பண்டமாகிய உழைப்புச் சக்திக்குப் பரிவர்த்தனையாகப் பெற்றுக்கொள்ளும் பண்டங்களும் அவர் உற்பத்தி செய்த பொருள்கள் அல்ல. முதலாளி விற்கும் துணியை வாங்குவதற்கு ஒருவர்கூட இல்லாமல் போகலாம். முதலாளிக்குத் துணியின் விற்பனையிலிருந்து கூலியின் தொகைகூடக் கிடைக்காமல் போகலாம். நெசவாளியின் கூலியோடு ஒப்பிடுகையில் மிகவும் இலாபகரமாக முதலாளி துணியை விற்பதும் சாத்தியமே. ஆனால், இவற்றோடெல்லாம் நெசவாளிக்கு எந்தத் தொடர்பும் இல்லை. முதலாளி தம்மிடம் ஏற்கெனவே உள்ள செல்வத்தின் அதாவது தமது மூலதனத்தின் ஒரு பகுதியைக் கொண்டு நெசவாளியின் உழைப்புச் சக்தியை விலைக்கு வாங்குகிறார். தம் செல்வத்தின் பிறிதொரு பகுதியைக் கொண்டு மூலப்பொருளான நூலையும் உழைப்புக் கருவியாகிய தறியையும் எப்படி அவர் விலைக்கு வாங்கியுள்ளாரோ முற்றிலும் அதே முறையில்தான் நெசவாளியின் உழைப்புச் சக்தியையும் வாங்குகிறார். துணியின் உற்பத்திக்குத் தேவையான உழைப்புச் சக்தி உட்பட இவை அனைத்தையும் வாங்கியபின் முதலாளி தமக்குச் சொந்தமான மூலப் பொருள்களையும் உழைப்புக் கருவிகளையும் மட்டுமே கொண்டு துணியை உற்பத்தி செய்கிறார். ஏனெனில், நமது அருமை நெசவாளியும் இந்த உழைப்புக் கருவிகளுள் ஒரு கருவியாகவே இருக்கிறார். இந்த வகையில் நெசவாளியும் தறியைப் போலவேதான். உற்பத்திப் பொருளிலோ (துணி), அப்பொருளுக்குக் கிடைக்கும் விலையிலோ தறிக்குக் கிடைக்கும் பங்கைவிட[!] நெசவாளிக்குக் கூடுதலான பங்கு எதுவும் இல்லை. ஆக, கூலியானது தொழிலாளி உற்பத்தி செய்யும் பண்டத்தில் அவருக்குரிய பங்கு அல்ல. ஏற்கெனவே இருந்துவரும் பண்டங்களில் எப்பகுதியைக் கொண்டு முதலாளி உற்பத்தித் திறனுள்ள ஒரு குறிப்பிட்ட அளவு உழைப்புச் சக்தியை வாங்குகிறாரோ, அப்பகுதியே கூலியாகும். இவ்விதமாக, உழைப்புச் சக்தி என்பது அதன் உடைமையாளராகிய கூலித் தொழிலாளி, முதலாளிக்கு விற்கும் ஒரு பண்டமாகும். ஏன் அவர் அதை விற்கிறார்? உயிர் வாழ்வதன் பொருட்டு. ஆனால், உழைப்புச் சக்தியைச் செயலாக்குவது அதாவது வேலையில் ஈடுபடுவது தொழிலாளியினுடைய சொந்த உயிரின் துடிப்பான வெளிப்பாடாகும். அவருக்குத் தேவையான பிழைப்பாதாரப் பொருள்களைப் பெறும்பொருட்டு, இந்த உயிர்ச் செயல்பாட்டை அவர் வேறொரு நபருக்கு விற்கிறார். எனவே, அவருடைய உயிர்ச் செயற்பாடு என்பதே அவர் தன் சொந்தப் பிழைப்பை நடத்துவதற்கான ஒரு வழிமுறையே ஆகும். தன்னை உயிரோடு வைத்துக் கொள்ளவே வேலை செய்கிறார். உழைப்பையேகூட அவர் தன் வாழ்வின் ஒரு பகுதியாகக் கருதவில்லை. சொல்லப்போனால் அவருடைய வாழ்வின் தியாகமாகவே கருதலாம். உழைப்பு என்பது அவர் வேறொருவருக்குக் கூவி விற்றுவிட்ட ஒரு பண்டமாகும். எனவே, அவருடைய செயல்பாட்டில் உற்பத்தியான பொருள் அவருடைய செயல்பாட்டின் குறிக்கோள் அல்ல. அவர் தனக்காக உற்பத்தி செய்வது, அவர் நெய்யும் பட்டல்ல, சுரங்கத்தின் ஆழ்குழியில் அவர் வெட்டியெடுக்கும் தங்கம் அல்ல, அவர் கட்டியெழுப்பும் மாளிகை அல்ல. அவர் தனக்காக உற்பத்தி செய்வது கூலி மட்டுமே. [அவர் உற்பத்தி செய்யும்] பட்டும், தங்கமும், மாளிகையும், வாழ்க்கைத் தேவைகளான குறிப்பிட்ட அளவுள்ள சில பொருள்களாக அவருக்கென உருமாற்றம் பெற்றுக் கிடைகின்றன. அவை அனேகமாக பருத்தியாலான ஒரு கோட்டு, சில செப்புக் காசுகள், தரைகீழ்த் தளத்தில் ஓர் உறைவிடமாக இருக்கலாம். மேலும் தொழிலாளி 12 மணிநேரம் தொடர்ந்து நெய்கிறார், நூற்கிறார், துளையிடுகிறார், கடைகிறார், கட்டடம் கட்டுகிறார், மண் வெட்டுகிறார், கல் உடைக்கிறார், சுமை தூக்குகிறார், இன்னபிற வேலையைச் செய்கிறார். இந்த 12 மணிநேர நெய்தல், நூற்றல், துளைத்தல், கடைதல், கட்டுதல், மண்வெட்டல், கல் உடைத்தல் வேலையைத் தொழிலாளி தன் வாழ்வின் புலப்பாடாக, தன் வாழ்வாகக் கருதுகிறாரா? இல்லை, நிலைமை முற்றிலும் நேர்மாறானது. இந்தச் செயல்பாடு முடிவடைந்த பிறகுதான் அவருக்குச் சாப்பாட்டு மேஜையில், மது விடுதியில், படுக்கையில் வாழ்வு தொடங்குகிறது. இன்னொரு புறம், இந்த 12 மணிநேர வேலை என்பது அவரைப் பொறுத்தவரை நெய்தல், நூற்றல், துளைத்தல் என்றெல்லாம் அர்த்தப்படவில்லை. சாப்பாட்டு மேஜைமுன் உட்கார, மது விடுதியில் தனக்கு இருக்கை பெற, ஒரு படுக்கையில் படுத்துறங்க – இவற்றை அவருக்குப் பெற்றுத் தருகிற ஊதியம் என்று மட்டுமே அர்த்தப்படுகிறது. பட்டு நூலை உருவாக்குவதில் பட்டுப்புழுவின் நோக்கம், புழுவாகவே தன் இருப்பை நீட்டிக்கத்தான் என்று இருக்குமாயின், கூலித் தொழிலாளி என்பதற்குப் பட்டுப்புழு மிகவும் பொருத்தமான ஓர் எடுத்துக்காட்டாய் ஆகிவிடும். உழைப்புச் சக்தி எல்லாக் காலங்களிலும் ஒரு பண்டமாக இருக்கவில்லை. உழைப்பு எல்லாக் காலங்களிலும் கூலியுழைப்பாக அதாவது சுதந்திர உழைப்பாக இருக்கவில்லை. அடிமை தன் உழைப்புச் சக்தியை அடிமையுடைமையாளருக்கு விற்கவில்லை – காளைமாடு தன் உழைப்பை விவசாயிக்கு விற்பதில்லை, அதுபோல. அடிமை, அவனுடைய உழைப்புச் சக்தியோடு சேர்த்து, உடைமையாளனுக்கு என்றைக்குமாய் விற்கப்பட்டுவிட்டான். அடிமை என்பவன் ஓர் உடைமையாளன் கையிலிருந்து இன்னொருவன் கைக்கு மாறிச் செல்லக்கூடிய ஒரு பண்டம். அவனே ஒரு பண்டம். ஆனால் அவனுடைய உழைப்புச் சக்தி அவனுடைய பண்டமாக இல்லை. பண்ணையடிமையோ தன் உழைப்புச் சக்தியில் ஒருபகுதியை மட்டுமே விற்கிறான். [உண்மையில் ’விற்கிறான்’ என்ற சொல் இங்கு பொருந்தாது. காரணம், பண்ணையடிமைக்கும் நிலவுடைமையாளனுக்கும் இடையே விற்பது, வாங்குவது என்கிற உறவு கிடையாது. பண்ணையடிமை தன் கப்பத்தை உழைப்பாகவும், பொருளாகவும் நிலவுடையாளனுக்குத் தருகிறான். ‘பதிலீடாகத் தருகிறான்’ என்கிற பொதுவான பொருளிலிலேயே ’விற்கிறான்’ என்ற சொல்லை மார்க்ஸ் பயன்படுத்தியுள்ளார் என்பதை அடுத்த வாக்கியம் தெளிவுபடுத்தும்]. நிலத்தின் உடைமையாளனிடமிருந்து அவன் கூலி பெறுவதில்லை; சொல்லப் போனால் நிலத்தின் உடைமையாளன்தான் அவனிடமிருந்து கப்பம் பெறுகிறான். பண்ணையடிமை நிலத்துக்கு உரித்தானவன். நிலத்தின் விளைச்சலை அவன் அந்நிலத்தின் உடைமையாளனிடம் ஒப்படைக்கிறான். சுதந்திரத் தொழிலாளியோ அவ்வாறில்லாமல், தன்னையே விற்கிறான். அதுவும் சிறுகச் சிறுக விற்கிறான். ஒவ்வொரு நாளும் தன்னுடைய 8, 10, 12, 15 மணிநேர வாழ்க்கையை அதிக விலை தருபவர்க்கு விற்கிறான். மூலப்பொருள்கள், உழைப்புக் கருவிகள், வாழ்க்கைச் சாதனங்கள் இவற்றின் உடைமையாளருக்கு அதாவது முதலாளிக்கு விற்கிறான். தொழிலாளி ஓர் உடைமையாளருக்கோ, நிலத்துக்கோ உரித்தானவன் இல்லை. ஆனால், அவனுடைய 8, 10, 12, 15 மணிநேர அன்றாட வாழ்க்கை அதை எவர் விலைகொடுத்து வாங்கினாலும் அவருக்கு உரித்தாகின்றது. தொழிலாளி தன்னை விற்றுக் கொண்ட முதலாளியிடமிருந்து விலகுவதும், இன்னொரு முதலாளியைத் தேர்ந்தெடுத்துக் கொள்வதும் அடிக்கடி நிகழ்கிறது. அதேபோல முதலாளியும் தொழிலாளியைத் தகுதியானவன் என்று கருதும்போது சேர்த்துக் கொள்வதும், அவனால் இனி எதுவும் பயனில்லை அல்லது உகந்த பயனில்லை என்று கருதும்போது, அவனை வேலையிலிருந்து தூக்கிவிடுவதும் அடிக்கடி நிகழ்கிறது. ஆனால், தன் உழைப்புச் சக்தியை விற்பதே வருமானத்துக்கான ஒரே ஆதாரமாகக் கொண்டுள்ள தொழிலாளி, ஒட்டுமொத்த வாங்கும் வர்க்கத்திடமிருந்து அதாவது முதலாளித்துவ வர்க்கத்திடமிருந்து விலகிவிட முடியாது. தன் சொந்தப் பிழைப்பையே உதறித் தள்ளினால் ஒழிய, அது நடக்காது. தொழிலாளி எந்தவொரு தனி முதலாளிக்கும் உரியவன் அல்ல. அவன் முதலாளித்துவ வர்க்கத்துக்கே உரித்தானவன். தன் முதலாளியை அவன் தேடிக்கொள்ள வேண்டும். அதாவது இந்த முதலாளித்துவ வர்க்கத்தினினுள் தன்னை வாங்கிக் கொள்ளும் ஒருவரைத் தேடிக்கொள்ள வேண்டும். மூலதனத்துக்கும் கூலியுழைப்புக்கும் உள்ள உறவுபற்றி மேலும் நெருங்கிச் சென்று ஆராயப் புகுமுன், கூலியை நிர்ணயிப்பதில் நம் கவனத்துக்கு வருகின்ற மிகவும் பொதுப்படையான நிலைமைகளைச் சுருக்கமாக இனி எடுத்துரைப்போம். நாம் மேலே கண்டவாறு, கூலி என்பது குறிப்பிட்ட ஒரு பண்டத்தின், அதாவது உழைப்புச் சக்தியின் விலை ஆகும். எனவே, ஏனைய பிற பண்டங்களின் விலையை நிர்ணயிக்கும் அதே விதிகள்தாம் கூலியையும் நிர்ணயிக்கின்றன. ஆக, ஒரு பண்டத்தின் விலை எவ்வாறு நிர்ணயிக்கப்படுகிறது என்பதே இங்குள்ள கேள்வி. அடுத்த பகுதி: ஒரு பண்டத்தின் விலை எதனால் நிர்ணயிக்கப்படுகிறது? முந்தைய பகுதி: நூலின் முகப்புரை


இந்தநிலையில் கடந்த வாரம் யாழ்ப்பாணம் சென்றிருந்த ஜனாதிபதி மைத்திரிபால சிறிசேன தேர்தல் முடிந்த பின்னர் காணாமற்போனவர்களை கண்டறிவதற்கான செயலணி ஒன்றை அமைக்கவுள்ளதாக கூறியிருந்தார்.


source: fineweb

text: சென்ற பிரயாண அனுபவத்திலிருந்து சற்றே மாறுபட்டு இந்த முறை நானும் அப்பொழுது இரண்டரை வயதான ரோஷ்ணியும் கோவைக்கு தனித்து செல்ல வேண்டிய சூழல். இந்த பயணம் 2007-ல் நடந்தது. இறுதி நேரத்தில் பயணச்சீட்டு வாங்கச் சென்றதால் வழக்கமாக செல்லும் தமிழ்நாடு விரைவு வண்டியிலோ, அல்லது நேரிடையாக கோவைக்கு செல்லும், கேரளா எக்ஸ்பிரஸ் போன்றவற்றிலோ இடம் கிடைக்காமல் புதிதாக கொங்கு விரைவு வண்டியில் பயணப்பட்டோம். அப்பொழுது கிறிஸ்துமஸ் நேரம் ஆகையால் கடுங்குளிராக இருந்தது. இந்த கொங்கு விரைவு வண்டி வேறு வழியாக அதாவது செகந்திராபாத், பெங்களூர், சேலம் வழியாக கோவையை சென்றடையும் என்று தெரிந்தது. சுற்று தான். ஆனால் வேறு வழியில்லை. காலை தில்லியில் இருந்து புறப்பட்டால் அந்த நாள் முழுவதும், மறு நாள் முழுவதும் பயணித்து அதற்கடுத்த நாளான மூன்றாம் நாள் காலை 10 மணியளவில் கோவையை சென்றடையும். பயணம் ஆரம்பித்தது. எங்களுடன் வந்த அனைவரும் நேபாளிகள். அவர்களது முகமே கண்களுக்கு கீழேயும், முகம்,கை,கால்கள் என சுருக்கத்துடன் வித்தியாசமாக இருந்தனர். அவர்கள் பேசுவதும் வித்தியாசமாக இருந்தது. ரயில் புறப்பட்டு சிறிது நேரம் ஆனவுடன் அவர்கள் அமர்ந்த இடத்திலேயே கடவுளை பிரார்த்தித்தனர்... எப்படித் தெரியுமா? க்யாங்...க்யாங்...குயாங்... இப்படித்தான் என் காதுகளில் விழுந்தது. ஒரு வித மெட்டுடன் திரும்பத் திரும்ப இதே மாதிரி... எல்லோரும் பெங்களூரில் இறங்கி விடுவார்களாம். ரயில் புறப்பட்டது முதல் கோவையை சென்றடையும் வரை ரோஷ்ணி வேறு இப்பவே ரயிலை விட்டு இறங்கு. நாம் அப்பாவை பார்க்கலாம் என்று ஒரே படுத்தல். சமாளிப்பதும், வேறு வகையில் அவள் கவனத்தைத் திருப்பவும் மிகவும் கஷ்டப்பட்டேன். அவள் யாருடனும் சட்டென்று பழகவும் மாட்டாள். என் மடியிலும், என்னிடம் ஒளிந்து கொண்டும் தான் வந்தாள். எங்கள் பக்கத்திலேயே சேலம் செல்லும் ஒரு தமிழர் வந்தார். மற்றொருவர் செகந்திராபாத்தில் இறங்கும் ஒரு தெலுங்கர். எங்கள் கோச்சில் உள்ள மற்ற அனைவருமே பெங்களூரில் இறங்கும் நேபாளிகள். என்னுடையது மேல் படுக்கை. குழந்தையுடன் ஏறுவதும், படுப்பதும் கடினம் என்பதால், அந்த தமிழர் தன்னுடைய கீழ் இருக்கையை எங்களுக்குத் தந்தார். அவர் தன்னையும், தன் குடும்பத்தைப் பற்றியும் நிறைய பேசிக் கொண்டேயிருந்தார். நான் கொஞ்சம் ஜாக்கிரதையாக இருக்க எண்ணி அவ்வளவாக பேசவில்லை. எந்த தகவலையும் சொல்லவில்லை. தண்ணீர் பாட்டில்கள் மட்டும் வாங்கித் தருமாறு ஒருமுறை சொன்னேன். அடுத்த நாள் மதியம் செகந்திராபாத்தில் அந்த தெலுங்கர் இறங்கி விட்டார். இந்த நேபாளிகள் எதுவும் சாப்பிடவேயில்லை. எடுத்துக் கொண்டும் வரவில்லை. ரயிலிலும் வாங்கிக் கொள்ளவில்லை. செகந்திராபாத்தில் சிறிது நேரம் ரயில் நின்றவுடன் சிலர் இறங்கி உளுந்துவடையும், டீயும் மட்டும் வாங்கி சாப்பிட்டனர். எப்படித்தான் சாப்பிடாமல் இருக்கிறார்களோ தெரியவில்லை... அன்றைய இரவு 1.30 மணிக்கு ரயில் பெங்களூரை சென்றடைந்த போது நேபாளிகள் அனைவரும் இறங்கி விட்டனர். எங்கள் கோச்சை பார்த்தால் என்னையும் அந்த தமிழரையும் தவிர யாருமேயில்லை. எனக்கோ மனதுக்குள் பயம்... பெங்களூரை விட்டு ரயில் புறப்பட்டவுடன் அந்த தமிழர் அடுத்த கோச்சுக்கு சென்று அங்கு இடம் ஏதேனும் காலியாக உள்ளதா என்று பார்த்து விட்டு வந்து, அங்கு இரண்டு, மூன்று படுக்கைகள் காலியாக உள்ளதாகவும், அங்குள்ளவர்கள் கோவைக்குத் தான் செல்வதாகவும் சொன்னார். இங்கு தனியாக இருக்க வேண்டாம். நான் உங்க பெட்டிகளை எடுத்து வருகிறேன். நீங்க குழந்தையை தூக்கிக் கொண்டு வாங்க என்றார். எனக்கும் சரியெனப் பட்டது. ஆகையால் தூங்கிக் கொண்டிருந்த ரோஷ்ணியை தூக்கிக் கொண்டு அவரின் பின்னே சென்றேன். அங்கிருந்தவர்களிடமும் வேண்டுமானால் நீங்களே விசாரித்துக் கொள்ளுங்கள் அவர்கள் கோவை வரை செல்கிறார்களா என்று, என்றார். நானும் பயத்துடன் இருந்ததால், இவர் சொல்வதை மட்டும் எப்படி நம்புவது என்று நினைத்து. அங்கு முழித்துக் கொண்டிருந்த சில பெண்மணிகளிடம் விசாரித்து விட்டு ஒரு இருக்கையில் ரோஷ்ணியை படுக்க வைத்து, பெட்டிகளையும், சங்கிலி போட்டு பூட்டி விட்டு படுத்து விட்டேன். அவர் பழைய கோச்சுக்கே சென்று விட்டார். மீண்டும் அதிகாலையில் வந்து என்னை எழுப்பி சேலம் வந்து விட்டதாகவும் தான் இறங்கப் போவதாகவும், கோவைக்கு சென்ற பின் தனக்கு தொலைபேசியில் தெரிவிக்குமாறு தன் எண்ணையும் தந்தார். நானும் அவருக்கு என் நன்றிகளை தெரிவித்தேன். காலை 7 மணிக்கு மேல் எல்லோரும் எழுந்து கொள்ள ஆரம்பித்தனர். ஒருவருக்கொருவர் பேசிக் கொண்டிருந்தோம். அங்கிருந்த அனைவருமே பாதி வழியில் ஏறியவர்கள் தான். யாருமே தில்லியிலிருந்து வரவில்லை. என்னைப் பார்த்து எப்படிங்க மூன்று நாள் பிரயாணம் செய்து இவ்வளவு தூரத்திலிருந்து வருகிறீர்கள் என்று ஆச்சரியமாக கேட்டுக் கொண்டிருந்தனர். ஒரு வழியாக ரயில் கோவையை சென்றடைந்தது. இந்த பயணத்தில் நான் கற்றுக் கொண்டது.... யாரையுமே முழுதாக நம்பி விடக்கூடாது. அதே சமயம் நாம் சந்தேகமாக நினைப்பவர்களும் நமக்கு உதவி செய்வார்கள். ஆகவே ஜாக்கிரதையாக இருப்பது நம் கையில் தான் இருக்கிறது. குழந்தைகளை எடுத்து செல்பவர்கள் அவர்களுக்கு தேவையான அளவு உடைகள், மருந்துகள் உணவு ஆகியவற்றை எடுத்து செல்வது நலம். கோவை வந்த பின் அந்த நண்பருக்கு தொலைபேசியில் தெரிவித்தேனா என்றால் இல்லை. காரணம் பயம் தான்... மீண்டும் சந்திப்போம், ஆதி வெங்கட்.


text: தமிழ்நாடு ஆசிரியர் கூட்டணி: கொற்றவை சிற்பம் கண்டுபிடிப்பு உடைந்த நிலையில்... : நின்ற நிலையில் உள்ள கொற்றவை சிலை, எட்டு கரங்களை கொண்டுள்ளது. இதில், வலதுபுறத்தில் முன்கரம் தவிர, மற்ற கரங்கள் இருந்த பகுதி உடைந்துள்ளன. முன் கரத்தில் காண்டாமணியும், இடது புறம் முன்கையில் நாகமும், மணிக்கட்டில் கிளி ஒன்றும் உள்ளது. இடது மேல் கரங்களில் சங்கு, வில், கேடயம் உள்ளன. தலை கேசங்களைத் தூக்கி அள்ளி முடிந்த நிலையிலும், காது, கழுத்தில் ஆபரணங்களும், மார்பில் கச்சையும், இடையில் அரை ஆடையும், புஜங்களில் வாகுவளையங்களும், மணிக்கட்டில் வளையல்களும், கால்களில் சிலம்பும் காணப்படுகின்றன. சிற்பத்தின் இடதுபக்கம், சிறிய அளவில் மான் உருவமும், வலது பக்கம் வீரன் உருவமும் உள்ளது. வீரனின் கால்களின் கீழ், இரண்டு வரிகளை கொண்ட கல்வெட்டு உள்ளது. அய்யனார் வழிபாடு : கல்வெட்டு குறித்து, ஆய்வாளர் வீரராகவன் கூறியதாவது: இந்த கல்வெட்டின் காலம், கி.பி., 6ம் நூற்றாண் டாகும். ராமநாத ஈசுவரர் கோவில் கட்ட, 400 ஆண்டுகள் முன், இங்கு, கொற்றவை, அய்யனார் வழிபாடு இருந்துள்ளது. ஆறாம் நூற்றாண்டில், கொற்றவை சிலையை வழிபாட்டிற்காக இனமக்கள் வைத்துள்ளனர். விழுப்புரம் மாவட்டத்தில், 60க்கும் மேற்பட்ட இடங்களில், கொற்றவை - துர்கை சிலைகளை, இது வரை கண்டறிந்துள்ளோம். இதில், விழுப்புரம் மாவட்டத்தில் மட்டுமே, பல்லவர் கால எழுத்து பொறிப்புகளுடன் கொற்றவை சிற்பங்கள் உள்ளன. இவ்வாறு, வீரராகவன் கூறினார்.


source: wikipedia

text: ஈரோடு (Erode) இந்தியாவின், தமிழ்நாடு மாநிலத்தில் கொங்கு மண்டலத்தில் அமைந்துள்ள ஈரோடு மாவட்டத்தின் தலைநகரமாக இருக்கும் மாநகராட்சி ஆகும். இது மாநில தலைநகரான சென்னையிலிருந்து தென்மேற்குத் திசையில் 400 கிலோமீட்டர் (249 மைல்) தொலைவிலும், காவிரி மற்றும் பவானி ஆறுகளின் நதிக்கரையில் அமைந்துள்ளது. பெயர்க் காரணம் 'ஈரோடு' எனும் சொல்லானது, பெரும்பள்ள ஓடை, பிச்சைக்காரன் பள்ள ஓடை என்ற இந்த இரண்டு ஓடைகள் சேர்ந்ததுதான் ஈரோடை. ஈரோடைதான் காலப்போக்கில் மருவி `ஈரோடு’ என்றானதாக நவீன வரலாற்றாசிரியர்கள் சொல்கின்றனர். பைரவ புராண விளக்கவுரையில், சிவனின் மாமனாரான தட்சன், தாம் நடத்திய யாகத்திற்கு தமது மருமகனான இறைவன் சிவனை அழைக்கவில்லை; அவரது மனைவி தாட்சாயினி, தமது கணவர் விருப்பத்திற்கு எதிராக யாகத்திற்குச் சென்றாள்; யாகத்தில், தமது கணவரை, தந்தை இழிவுபடுத்தியதால் மனமுடைந்து திரும்பினாள். மேலும் அவள் சிவனிடம் திரும்பியபின் சிவன் கோபமுற்று தாட்சாயினியை எரித்தார் எனக் கூறுகிறது. அதைக் கேட்ட பிரம்மா, தன் ஐந்தாவது தலையைத் துண்டித்தார். அந்த மண்டை ஓடு சிவனை ஒட்டிக்கொண்டு, 'பிரம்மதோசம்' பிடித்தது. பிரம்மதோசத்தின் காரணமாக சிவன் இந்தியா முழுவதும் சுற்றினார். அப்போது ஈரோடு வந்த போது, இங்குள்ள கபால தீர்த்தத்தில் நீராடியதால் மண்டை ஓடு சிதைந்தது. இந்த மண்டைத் துணுக்குகள், ஈரோட்டைச் சுற்றியுள்ள வெள்ளோடு (Vellode ("வெள்ளை மண்டை")), பேரோடு (Perode ("பெரிய மண்டை")) மற்றும் சித்தோடு (Chithode ("சிறிய மண்டை")) ஆகிய இடங்களில் விழுந்ததாகக் கூறுகிறது. அவற்றின் பெயர்களும் முன்னுதாரணமாக அமைந்துள்ளன. கபால தீர்த்தமானது, ஆருத்ர கபாலீசுவரர் கோயிலின் (கோட்டை ஈசுவரன் கோவில்) இடதுபுறத்தில் உள்ளதை இன்றும் காணலாம். மேற்கண்டவாறு வரலாற்றினை பைரவ புராணமானது விளக்குகிறது. திருமாலின் அவதாரங்களில், குறிப்பிடத்தக்க அவதாரமான கூர்ம அவதாரத்திற்கான அடித்தளமாக இது திகழ்வதாக சான்றுகள் உள்ளன. வரலாறு ஈரோடு நகரமானது உள்ளூர் கங்கை வம்ச அரசர்களான சேர மன்னர்கள் மற்றும் மேற்கு கங்கை வம்ச அரசர்களின் ஆட்சியின் கீழ் இருந்தது. தாராபுரமானது அவர்களின் தலைமையகமாகத் திகழ்ந்தது. சோழர்கள் ஆட்சிக்கு பின்னர், முஸ்லிம்கள் (மோடின் சுல்தான் (Modeen Sulthans)) மதுரை நாயக்கர்களின் கீழ் ஆட்சி புரிந்தனர். ஐதர் அலி ஆட்சிக்கு பின் ஹைதர் அலி மற்றும் திப்பு சுல்தான் ஆகியோர் மாவீரன் தீரன் சின்னமலை உதவியுடன் ஆதிக்கத்தினைச் செலுத்தினர். 1799 இல், திப்பு சுல்தான் தமது ஆட்சியினை பிரிட்டிஷ் அரசிடம் இழந்தார், சங்ககிரி மலைக் கோட்டையில் தீரன் சின்னமலையின் மறைவிற்கு பின், கிழக்கு இந்திய கம்பெனியானது ஆட்சி புரிந்தது. ஹைதர் அலி ஆட்சியின் போது, ஈரோடு நன்கு புனரமைக்கப்பட்டு 300 வீடுகள் மற்றும் 1500 மக்கள் தொகை கொண்ட செழிப்பான நகரமாக இருந்தது. சுமார் 4000 சிப்பாய்கள் மூலம் கேர்ரிசன் களிமண் கோட்டையை, கிழக்கு நோக்கிய எல்லையாக (பட்சன் குறிப்பு - 1800 ஆம் ஆண்டு நவம்பர் 7 மற்றும் 8)வும், வடக்கில் காவிரி ஆற்றின் மீது காளிங்கராயன் கால்வாய் வெட்டப்பட்டதால் தென்னந்தோப்புகள் மற்றும் வளமான நிலங்களால் சூழப்பட்டு இருந்தது. அடுத்தடுத்த மராட்டிய, மைசூர் மற்றும் பிரிட்டிஷ் படையெடுப்புகள் காரணமாக வார்ஸ் கோட்டை பாதுகாப்பு அரண் உட்பட, கிட்டத்தட்ட சிதைந்த ஈரோடு நகரமாக மாறியது. எனினும் பிரிட்டிஷ் சமாதானத்தால் மக்கள் திரும்பி இங்கு குடியேறினர். ஓர் ஆண்டுக்குள் அது வளர்ச்சி காட்ட ஆரம்பித்தது. கேர்ரிசன் 1807இல் விலகிக்கொண்டது, நகரின் மையத்தில் பாழாக்கி கோட்டையை 1877 ஆம் ஆண்டு பஞ்சத்தின் போது நிவாரண வேலை மூலம் சரி செய்தது. பாதுகாப்பு அரண் உள்ள இடத்தில் தற்போது வீடுகள் ஆக்கிரமிக்கப்பட்டு இருக்கின்றன. ஆனால் கோட்டை இருந்த இடத்தில் சிவன் மற்றும் விஷ்ணு ஆகிய இரு இந்து மதக் கோயி்ல்கள் தற்போது இருக்கின்றன. பண்டைய கொங்கு கால வரலாற்றின் படி சங்க கால கொங்கு பகுதியின் ஒரு பாகமாகவே ஈரோடு திகழ்ந்தது. இராச ராச சோழனின் ஆட்சியின் கீழ் இப்பகுதியினை ராஷ்ட்ராகுட்டாக்கள் கோசம்புதுரினை தலைமை இடமாக கொண்ட கோசாரஷ் என்ற துருப்புகள் எடுத்துக் கொண்டனர். அவர்கள் கோவையில் பயிற்சி பெற ஏதுவாக தங்கும் பகுதியாக பயன்படுத்தினர். இதை சாளுக்கியர்கள் தங்கள் பகுதியாக்கி கொண்டனர். பின்னர் மதுரை பாண்டிய மன்னர்களும் ஒய்சாளர்களும் தமதாக்கிக் கொண்டனர். கொங்கு மண்டல சதக பாடல் 12ம் நூற்றாண்டில் வாழ்ந்த வாலசுந்தர கவிராயர் என்பவர், சீரிய செங்கமலமாய மேவுந்திரு வெழின்மிக் காரிருள் வோருடன் கூடிக் கலந்தங் கவர் பொருட்டாற் போரியல் வேல்விழி யிற்தாரணி நாயகன் பொன்னொடுபூ மாரிபொழிந்தது மீரோடை சூழ்கொங்கு மண்டலமே என பாடியுள்ளார். இதன் மூலம் 12ம் நூற்றாண்டிலேயே ஈரோடு, ஈரோடை என்ற பெயரில் கொங்குமண்டலத்தில் சிறப்புக்குரிய ஊராக விளங்கியதை அறியலாம். (சான்று:தினத்தந்தி 29.01.2020 ஈரோடு பதிப்பு - நம்ம ஊரு நல்ல ஊரு பகுதி - ஆய்வாளர் புலவர் ராசு மற்றும் ஆடிட்டர் மாரிமுத்து எழுதிய 'மாவீரன் சந்திரமதி முதலியார் வரலாறு' புத்தகம்) புவியியல் இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 183 மீட்டர் (600 அடி) உயரத்தில் இருக்கின்றது. ஈரோட்டின் உள்ளூர் திட்டக் குழுமம் 700 ச.கி.மீ-ஆகத் திகழ்கிறது. பொதுவாக ஈரோடு குறைந்த மழை மற்றும் ஒரு வறண்ட காலநிலையினை கொண்டு உள்ளது. அதிகபட்ச மழையானது கோபிச்செட்டிபாளையத்தில் பதிவு செய்யப்பட்டது. மேற்குத் தொடர்ச்சி மலைகளின் பாலக்காட்டு இடைவெளியானது கோயம்புத்தூர் மாவட்டம் காலநிலையினை வறண்ட தன்மையாக மாற்றுகிறது. பாலக்காட்டு கணவாய் வழியாக மேற்கு கடற்கரையிலிருந்து வரும் பருவகாற்று, அதன் ஈரப்பதத்தை இழப்பதால் கோயம்புத்தூர் மாவட்ட பகுதிகளும், ஈரோடு பகுதியும் உலர் அடைகின்றன. மக்கள் வகைப்பாடு 2011 ஆம் ஆண்டு மக்கள் தொகை கணக்கெடுப்பின்படி, மொத்த மக்கள்தொகை 157,101 ஆகும். அதில் 78,222 ஆண்களும், 78,879 பெண்களும் உள்ளனர். இந்நகரத்தின் எழுத்தறிவு 84.93 % மற்றும் பாலின விகிதம் 1000 ஆண்களுக்கு, 999 பெண்கள் வீதம் உள்ளனர். குழந்தைகள் பாலின விகிதம், 1000 ஆண் குழந்தைகளுக்கு, 970 பெண் குழந்தைகள் வீதம் உள்ளனர். 2011இல் எடுக்கப்பட்ட மக்கள்தொகை கணக்கெடுப்பின்படி மாநகரப்பகுதியின் மக்கள்தொகை 157,101 ஆகவும், கூட்டுநகரப்பகுதியின் மக்கள்தொகை 521,891 ஆகவும் உள்ளது. 2011 ஆம் ஆண்டு மதவாரியான கணக்கெடுப்பின்படி, ஈரோடில் இந்துக்கள் 83.15%, முஸ்லிம்கள் 12.37%, கிறிஸ்தவர்கள் 3.94%, சீக்கியர்கள் 0.06%, பௌத்தர்கள் 0.02%, சைனர்கள் 0.36% மற்றும் 0.12% பிற மதங்களைப் பின்பற்றுபவர்களும் உள்ளனர். மாநகராட்சி, நிர்வாகம் மற்றும் அரசியல் ஈரோடு நகரம் 2008 ல் மாநகராட்சியாகத் தரம் உயர்த்தப்பட்டு, 2011ல் 109.52சதுர கி.மீட்டருக்கு விரிவுபடுத்தப்பட்டது. ஈரோடு மாநகராட்சியின் எல்லைகள் வடக்கில் பவானி ஆறு வரையும், மேற்கில் சித்தோடு மற்றும் செம்மம்பாளையம் வரையும், தென்மேற்கில் திண்டல்மேடு வரையும், தெற்கில் முத்தம்பாளையம் மற்றும் ஆணைக்கல்பாளையம் வரையும், தென் கிழக்கில் சோலார் வரையும் அமையப்பெற்றுள்ளது. ஈரோடு நகரக் காவல், தமிழ்நாடு காவல்துறையின் மாவட்டக் காவல் அமைப்பான ஈரோடு மாவட்டக் காவல் பிரிவில் உள்ளடங்கியது. ஈரோடு மாநகரில், 8 சட்டம் ஒழுங்கு காவல் நிலையங்களும், ஒரு குற்றப் பிரிவு காவல் நிலையமும் இரண்டு போக்குவரத்துக் காவல் நிலையங்களும் உள்ளன. ஈரோடு மாநகரமானது, ஈரோடு மேற்கு சட்டமன்றத் தொகுதி மற்றும் ஈரோடு கிழக்கு சட்டமன்றத் தொகுதிகள் என இரண்டு சட்டமன்றத் தொகுதிகளுக்கும், ஈரோடு மக்களவைத் தொகுதிக்கு உட்பட்டதாகும். 2019 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை மறுமலர்ச்சி திராவிட முன்னேற்றக் கழகத்தைச் சேர்ந்த அ. கணேசமூர்த்தி வென்றார். 2021 ஆம் ஆண்டு நடந்த சட்டமன்றத் தேர்தலில், எஸ். முத்துசாமி என்பவர் திமுக சார்பில் ஈரோடு மேற்கு தொகுதியிலிருந்தும் மற்றும் திருமகன் ஈ. வெ. ரா என்பவர் காங்கிரசு சார்பில் ஈரோடு கிழக்கு தொகுதியிலிருந்தும் தேர்ந்தெடுக்கப்பட்டனர். முக்கிய தொழில்கள் இங்கு மஞ்சள் அதிகளவில் பயிரிடப்பட்டு, வெளியூர்களுக்கு ஏற்றுமதி செய்யப்படுகிறது. இந்திய அளவில் நிஜாமுதீனுக்கு அடுத்தபடியாக இரண்டாவது பெரிய மஞ்சள் மார்க்கெட் ஈரோட்டில் தான் உள்ளது. இதனால் ஈரோடு மஞ்சள் மாநகரம் என்று அழைக்கப்படுகிறது. கைத்தறி, விசைத்தறி ஜவுளி பொருட்கள் மற்றும் ஆயத்த ஆடைகள் தயாரிப்பிற்கும் புகழ் பெற்றது இந்நகரம். எனவே இது ஜவுளி நகரம் என்றும் அழைக்கப்படுகிறது. உற்பத்தி ரகங்களான பருத்தி சேலைகள், படுக்கை விரிப்புகள், தரைப்பாய்கள், லுங்கிகள், அச்சிடப்பட்ட துணிகள், துண்டுகள், கால்சட்டைகள் போன்ற பொருட்களை மொத்தமாக இங்கே அப்துல் கனி துணி சந்தை போன்று நகரின் பல்வேறு பகுதிகளில் இயங்கி வரும் பல ஜவுளி சந்தைகளில் சந்தைப்படுத்தப்படுகின்றன. இப்பகுதி பருத்தி விளைச்சலுக்கு சாதகமாக உள்ளது. பஞ்சாலைகளும் மோட்டார் வாகன உதிரிபாக தொழிற்சாலைகளும் இங்குள்ள முக்கிய தொழில்களுள் ஒன்றாகும். மேலும் நகரிலும் புறநகர்ப்பகுதிகளிலும் ஜவுளி உற்பத்தி தொழிலைச் சார்ந்த சாயத் தொழிற்சாலைகளும் அதிகளவில் இயங்கி வருகின்றன. உணவுப் பொருட்களின் மதிப்புக் கூட்டு பொருட்கள் உற்பத்தியும் அதிகளவில் நடைபெறுகிறது. தோல் பதனிடும் தொழிலும் இங்கே குறிப்பிட்ட அளவில் நடைபெறுகிறது. விவசாயம் சார்ந்த புற நகர்ப்பகுதிகளை உள்ளடக்கி உள்ளதால், நவீன அரிசி ஆலைகளும், தீவனத் தொழிற்சாலைகளும், எண்ணை ஆலைகளும் அதிகளவில் இயங்கி வருகின்றன. உலகமுழுவதும் ஏற்றுமதி ஜவுளிப் பொருட்களான துண்டுகள், படுக்கை விரிப்புகள், லுங்கிகள், மற்றும் மஞ்சள் ஆகியன உலகம் முழுவதும் ஏற்றுமதி செய்யப்படுகின்றன. முக்கிய சுற்றுலாத்தலங்கள் தந்தை பெரியார் நினைவிடம் வெள்ளோடு பறவைகள் சரணாலயம் திண்டல் முருகன் கோயில் கொடுமுடி மகுடேசுவரர் கோயில் (ஈரோட்டிலிருந்து 38 கீ.மீ தொலைவு) பவானி சங்கமேசுவரர் கோயில் சென்னிமலை சுப்பிரமணியசுவாமி கோயில் (ஈரோட்டிலிருந்து 25 கீ.மீ தொலைவு) கந்தசாமிபாளையம் சடையப்ப சுவாமி திருக்கோயில் (ஈரோட்டிலிருந்து 30 கீ.மீ தொலைவு) பண்ணாரி அம்மன் கோவில் (பண்ணாரி, சத்தியமங்கலம்) பாரியூர் கொண்டத்துக்காளியம்மன் திருக்கோவில் (கோபிசெட்டிபாளையம்) கொடிவேரி நீர் வீழ்ச்சி, சத்தியமங்கலம் செல்லும் வழி (ஈரோடு பேருந்து நிலையத்தில் இருந்து 51kms) பவானி சாகர் அணை (ஈரோடு பேருந்து நிலையத்தில் இருந்து 89kms) தேவாரத் திருத்தலங்கள் பவானி சங்கமேசுவரர் கோயில், கொடுமுடி மகுடேசுவரர் கோயில் என தேவாரம் பாடல் பெற்ற சிவாலயங்கள் ஈரோடு மாவட்டத்தில் அமைந்துள்ளன. பிற கோவில்கள் கோட்டை ஈசுவரன் கோவில். ஈரோடு நகரின் நடுநாயகமாக விளங்கும் இக்கோவிலைக் கட்டியவர்கள் 'சிறு நல்லாள்', 'பெரு நல்லாள்' என்ற கன்னியர் ஆவர். இவர்கள் கணிகையர் ஆக இருந்து சிவத்தொண்டு புரிந்து சிறு கோவிலாக 12ம் நூற்றாண்டில் கட்டி வழிபட்டனர். ஆரம்பத்தில் இக்கோவில் சிவன் தொண்டீஸ்வரர் என அழைக்கப்பட்டு வழிபடப்பட்டார். தொண்டீஸ்வரர் என்ற பெயர் புராண இதிகாசங்களிலும் மற்றெங்கிலும் காணப்படாதால் இது காரணப் பெயர் எனக் கருதப்படுகிறது. பின்னாளில் இவ்இறைவன் ஆருத்ரா கபாலீஸ்வரர் என வணங்கப் பெறுகிறார் நாகேஸ்வரர் திருக்கோவில் தலையநல்லூர் சிவகிரி பொன்காளியம்மன் கோவில் தலையநல்லூர் சிவகிரி வேலாயுதசுவாமி கோவில் சிவகிரி ஆருத்ர கபாலீஸ்வரா் கோவில் மகிமாலீஸ்வரா் திருக்கோவில் பொிய மாாியம்மன் வகையறா கோவில்கள் கொங்காலம்மன் கோவில் அரங்கநாதா் திருக்கோவில் கொண்டத்து காளியம்மன் திருக்கோவில் ஷீரடி சாய்பாபா திருக்கோவில், வள்ளிபுரத்தான் பாளையம் சாய்பாபா திருக்கோவில், இரயில்வே காலனி சித்தி விநாயகா் திருக்கோவில், இரயில்வே காலனி கோட்டை முனீஸ்வரன் திருக்கோவில் மாாியம்மன் திருக்கோவில், வீரப்பன்சத்திரம் சுப்ரமணிய சுவாமி திருக்கோவில், கருங்கல்பாளையம் கோதண்டராமா் கோவில், கருங்கல்பாளையம் காமாட்சி அம்மன் திருக்கோவில், கருங்கல்பாளையம் ஐயப்பன் கோவில், கருங்கல்பாளையம் சாய்பாபா திருக்கோவில், கருங்கல்பாளையம் வலம்புாி விநாயகா் திருக்கோவில், மாநகராட்சி கட்டிட வளாகம் கோட்டை அங்காளம்மன் திருக்கோவில் போக்குவரத்து ஈரோடு போக்குவரத்து ஈரோடு மாநகரின் தொழில் முயற்சிகளுக்குப் பெரிதும் துணையாக இருப்பது போக்குவரத்து; ஈரோட்டிலிருந்து சென்னை, பெங்களூரு,மைசூர் ,கொச்சி உள்ளிட்ட தென்னிந்தியாவின் அனைத்துப் பகுதிகளுக்கும், தமிழகத்தின் அனைத்து முக்கிய நகரங்களுக்கும் சாலை போக்குவரத்து உள்ளது. நேர்விரைவுப் பேருந்து சென்று வருகிறது. ஈரோடு மத்திய பேருந்து நிலையம் நகரின் முக்கியப் போக்குவரத்து மையமாக விளங்குகிறது. ஈரோடு சந்திப்பு தொடருந்து நிலையம், ஈரோடு மாநகரின் பிரதான தொடருந்து நிலையமாக விளங்குகிறது. தென் மாவட்டங்களையும், மேற்கு மாவட்டங்களையும், இந்தியாவின் வடக்குப் பகுதிகளோடு இணைக்கும் முக்கிய தொடருந்து சந்திப்பாக உள்ளது. இங்கிருந்து எந்த நேரமும் நாட்டின் எந்தப் பகுதிக்கும் தொடருந்து வசதி உள்ளது. ஈரோடு மாநகரம் மாநிலத்தின் பல்வேறு பகுதிகளை இணைக்கும் முக்கிய சாலை சந்திப்பாக விளங்குகிறது. பல்வேறு தேசிய நெடுஞ்சாலைகளும், மாநில நெடுஞ்சாலைகளும் சந்திக்குமிடமாக ஈரோடு உள்ளது. சேலம், கோவை, கொச்சி, சத்தியமங்கலம், மேட்டூர், கொல்லேகல், கரூர், திருச்சி, ஒட்டன்சத்திரம், தாராபுரம், பழனி ஆகிய பகுதிகளுக்குச் செல்லும் நெடுஞ்சாலைகள் இங்கு இணைகின்றன. ஈரோடு மாநகரின் வாகன நெரிசலை குறைப்பதற்காக (Outer Ring Road) வெளிவட்டச்சாலையானது முதல் கட்டத்தில் நாமக்கல் மாவட்டத்திலுள்ள கொக்கராயன்பேட்டையிலிருந்து திண்டல் அடுத்த நஞ்சனாபுரம் வரை 14.8 கி.மீ தூரத்திற்கு சாலை அமைக்கப்படுகிறது. இரண்டாவது கட்டத்தில் பவளத்தான்பாளையத்திலிருந்து நசியனூர் அல்லது சித்தோட்டை இணைத்து அதன் வழியாக பவானி சாலையை இணைக்க திட்டமிட்டுள்ளார்கள். இதன் உத்தேச நீளம் 5 கி.மீ ஆகும். இதற்கு நிலம் கையகப்படுத்துவதற்கான இழப்பீடு மிகவும் அதிகம் என்பதால், இதற்கான அடிப்படை பணிகளுக்கான அரசு ஒப்புதல் இன்னும் கிடைக்கப்பெறவில்லை. எனவே தற்காலிகத் தீர்வாக, தற்போது பயன்பாட்டிலிருக்கும் திண்டல்-வில்லரசம்பட்டி-பெரியசேமுர் இணைப்பு சாலையை பல்வழித்தடத்திலான உள்வட்டச்சாலையாக (Inner Ring Road) விரிவுபடுத்த உத்தேசிக்கப்பட்டுள்ளது. வானிலை மற்றும் காலநிலை பொதுவாக இங்கே பருவ மழை சீசன் போது தவிர மற்ற நாட்கள் முழுவதும் மிதமான-வறண்ட வானிலை உள்ளது. ஆண்டின் முதல் இரண்டு மாதங்களில் வசந்த காலங்களாக உள்ளன, ஆனால் மார்ச் மாதம், தொடங்கி மே இறுதி வரை கத்திரி வெயில் தொடர்வதால் அதிகபட்ச வெப்பநிலையினை எட்டுகிறது. பொதுவாக மே மாதத்தில் அதிகபட்ச வெப்பமானது பதிவு செய்யப்படுகிறது. இந்த காலத்தில் குறைந்த மழை பொழிவானது வெப்பநிலை குறைக்க முடியாமல் இருக்கிறது. சூன்-ஆகத்து காலத்தில் காலநிலை வசந்த காலநிலையாக மாறுகிறது. இந்த முன் பருவ காலத்தில், வெப்பநிலையில் அதன் போக்கு தலைகீழாகிறது. செப்டம்பர் மாதத்தில் இருண்ட வானிலை நிலவிய போதிலும் மழையளவு மிகக்குறைந்த அளவே உள்ளன. வட கிழக்கு பருவமழை மூலம் அக்டோபர் - நவம்பர் மாதங்களில் மழை பெய்கிறது. டிசம்பர் மாதத்தில் தீவிரமடைந்து தெளிவான வானிலையை பெற்றுவிடுகிறது. இவ்வூரில் பிறந்த புகழ்பெற்ற மனிதர்கள் தந்தை பெரியார் சீனிவாச ராமானுஜம் எஸ். மீனாட்சிசுந்தர முதலியார் மேற்கோள்கள் வெளி இணைப்புகள் அதிகாரபூர்வ வலைத்தளம் தமிழ்நாட்டிலுள்ள மாநகரங்கள் ஈரோடு மாவட்டம்


இந்தநிலையில் ஒருவேளை இத்தகைய இரகசிய ஆவணங்களின் மூலம் அரசியல் நலன்களை அடையும் முயற்சிகள் ஏதும் இருந்தாலும் ஆச்சரியப்படுவதற்கில்லை.


கடந்த 24 மணித்தியால ஹிட்


பாகிஸ்தான் பொருளாதாரத்தை புதுப்பிக்க நடந்த முதலீட்டாளர்கள் மாநாட்டில் முதலீட்டாளர்களை ஈர்ப்பதற்காக கலை நிகழ்ச்சிகள் நடத்தப்பட்டன. அஜர்பைஜான் தலைநகரான பகுவில் செப்டம்பர் 4 முதல் 8 வரை ஏற்பாடு செய்யப்பட்ட மாநாட்டில் கடைசி நாளான நேற்று மாநாட்டில் பெல்லி நடன கலைஞர்களின் நிகழ்ச்சி நடைபெற்றது. முதலீட்டாளர்கள் மாநாட்டில் நடந்த நிகழ்ச்சியை ட்விட்டரில் பலர் பகிர்ந்தனர். உடனடியாக இந்த வீடியோ வைரலானது. இணையப் பதிவர்கள் பலரும் இந்த நிகழ்வை கடுமையாக சாடி வருகின்றனர். “தலைமை பொருளாதார நிபுணர் பெல்லி டான்ஸர் மூலம் முதலீட்டாளர்களை கவர்ந்திழுக்கும் முயற்சியில் ஈடுபட்டபோது...” என்று தலைப்பிட்டு பத்திரிகையாளர் இந்த பதிவை வெளியிட்டார். அங்கிருந்த நபர் பெல்லி டான்சரின் நடன காட்சிகளை புகைப்படம் எடுத்துக் கொண்டார். When General Doctrine Chief Economist tries to lure investors into the Pakistan Investment Promotion Conference in Baku, Azerbaijan with belly dancers.... pic.twitter.com/OUoV85wmnV— Gul Bukhari (@GulBukhari) September 7, 2019 நெட்டிசன்கள் பலரும் இந்த நிகழ்ச்சியை பலர் கடுமையாக விமர்சித்துள்ளனர். பாகிஸ்தானின் நிதிப்பற்றாக்குறை கடந்து முப்பது ஆண்டுகளில் 2018-19 நிதியாண்டில் 8.9 சதவீதமாக உயர்ந்துள்ளது. ஊழல் எதிர்ப்பதாக கூறி ஆட்சியை கைப்பற்றிய இம்ரான் கான் பல சிக்கன நடவடிக்கைகளை செய்தார். பணப்பற்றாக்குறை நாட்டின் பொருளாதார் நிலமையை மேம்படுத்துவதாக உறுதியளித்தார். ஆனால் நிலமையோ தலைகீழாக நடந்தது. பாகிஸ்தானில் எரிவாயு மற்றும் எண்ணெய் பொருட்கள் மற்றும் மின்சாரத்தி விலைகள் கணிசமாக உயர்ந்துள்ளன. மே மாதத்தில் சர்வதேச நாணய நிதியம் பாகிஸ்தானுக்கு 6 பில்லியன் டாலர் கடனளிக்க ஒப்புதல் அளித்தது. சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


தானே அனுபவிக்க வேண்டும் நான் எதற்க்காக அனுபவிக்க வேண்டும் என சிலர்


text: பிறிட்ஸ்கர் கட்டிடக்கலைக்கான பரிசு வாழ்ந்துகொண்டிருக்கும் கட்டிடக்கலைஞர்களைக் கௌரவிப்பதற்காக, பிறிட்ஸ்கர் குடும்பத்தால் நடத்தப்படும் ஹையாத் பவுண்டேஷன் நிறுவனத்தினால் ஆண்டுதோறும் வழங்கப்படுவதாகும். கட்டிடக்கலைத்துறைக்கான உலகின் முன்னணிப் பரிசு இதுவே. இது 1977ல், ஜே ஏ. பிறிட்ஸ்கர் என்பவரால் உருவாக்கப்பட்டது. பெரிதும் நோபல் பரிசைத் தழுவி உருவாக்கப்பட்டதனால், சில சமயங்களில் இது, "கட்டடக்கலையின் நோபல் பரிசு" எனக் குறிப்பிடப்படுவதுண்டு. இப் பரிசு பெற்றவர்களின் முழுமையான பட்டியல் மேற்கோள்கள் வெளி இணைப்புக்கள் பிறிட்ஸ்கர் உத்தியோகபூர்வ தளம் கட்டிடக்கலை பரிசுகளும் விருதுகளும்


text: இதழ் எண். 43 > தலையங்கம் வாசகர்களுக்கு எங்கள் இனிய பொங்கல் நல்வாழ்த்துக்கள். பொங்கலுக்குத் தமிழகத்தில் சில ஊர்களில் ஜல்லிக்கட்டு போட்டி வருடாவருடம் நடைபெற்று வருவதும், விலங்கு நல அமைப்பின் (Animal welfare board) மனுவின் பேரில், பங்கேற்பவர்களுக்கும், பொதுமக்களுக்கும் அபாயம் விளைவிக்கக்கூடிய அப்போட்டிகளை நடத்த உச்சநீதிமன்றம் தடைவிதித்து ஆணையிட்டதும் உங்களுக்குத் தெரிந்திருக்கும். பல்வேறு தரப்பினரும் அந்த ஆணையை விலக்கக்கோரி ஆர்ப்பாட்டம் செய்ததும், அதன் காரணமாக உச்சநீதிமன்றம் இவ்வருடம் ஜல்லிக்கட்டுப் போட்டிகளை அரசின் மேற்பார்வையோடு நடத்தலாம் என்று வரையறுத்திருப்பதும் தெரிந்திருக்கும். இந்த ஆர்ப்பாட்டங்கள் செய்தோர் அனைவரும் முக்கியக் காரணமாகக் கூறியது இந்த ஜல்லிக்கட்டு போட்டியானது தமிழ்நாட்டின் பழம்பெரும் கலாசாரம் என்பதைத்தான். இப்போட்டி பல ஆயிரம் வருடங்களாகத் தமிழகத்தில் நடந்து கொண்டிருக்கிறது என்பது ஒரு சாராரின் வாதம். இந்த வாதம் எந்த அளவுக்கு உண்மை, இந்த வாதத்திற்கான ஆதாரம் எது? சில வரலாற்றரிஞர்கள், சங்ககாலத்தில் மஞ்சுவிரட்டு (காளைகளைப் பொது வீதியில் ஓடவிட்டு அவற்றை இளைஞர்கள் விரட்டுவது) மற்றும் எருது கட்டுதல் (காளைகளைக் கயிற்றால் கட்டி அடக்குவது) எனும் விளையாட்டுகள் நடைபெற்றன என்று கூறுகின்றனர். பிறகு நாயக்க மன்னர்களால் இவ்விளையாட்டுகள் அபாயம் மிக்க போட்டியாக உருவெடுத்தன என்றும், பின்னாளில் ஜமீன்தார்கள் தங்கள் பலத்தை நிரூபிப்பதற்காகப் பலமுள்ள முரட்டுக் காளைகளை வளர்த்தார்கள். ஆனால் அக்காளைகளை யாரும் அடக்கி வென்றுவிட்டால் தங்கள் மதிப்பினை இழந்து விடுவோம் என்று பயந்து ஜல்லிக்கட்டு போட்டிகள் எதையும் வைக்கவில்லை என்றும் அவ்வறிஞர்கள் கருதுகின்றனர். சங்ககாலத்தில் மஞ்சுவிரட்டு நடைபெற்றது என்ற கருத்தை வலியுறுத்த நீலகிரிப்பகுதியில் கரிக்கியூர் என்ற ஊரில் உள்ள கற்பாறை ஓவியங்களை ஆதாரமாகக் காட்டுகின்றனர். அவ்வோவியங்கள் மூவாயிரம் வருடங்களுக்கும் மேல் பழமையானது என்று கூறுகின்றனர். மூவாயிரம் வருடங்கள் பழமையானது என்பது சரியாக இருக்கலாம். ஆனால் சில மனிதர்களின் உருவங்களும் பசு அல்லது காளை மாடுகளின் உருவங்களுமே பெற்றிருக்கும் அவ்வோவியங்கள் மஞ்சுவிரட்டைத்தான் குறிக்கின்றன என்று கருதத் தகுந்த ஆதாரம் ஏதும் இருக்கின்றதா என்பது தெரியவில்லை. எங்களுக்குத் தெரிந்தவரையில் சங்க இலக்கியங்களில் மஞ்சுவிரட்டைப் பற்றியோ, எருது கட்டுதல் பற்றியோ எந்த ஒரு குறிப்பும் காணப்படவில்லை. ஐந்தாம் நூற்றாண்டு இலக்கியமான கலித்தொகையில் மஞ்சுவிரட்டு பற்றிய குறிப்பு காணப்படுகிறது. ஆனால் அதுவும் கல்யாண நிகழ்ச்சியாகச் சித்தரிக்கப்பட்டிருக்கிறதே தவிரப் பொங்கலுக்காக நடத்தப்படுவதாகக் குறிக்கப்படவில்லை. ஜல்லிக்கட்டைப் பற்றியும், மஞ்சுவிரட்டைப் பற்றியும் ஆழமாக இலக்கியம், ஓவியம் மற்றும் கல்வெட்டுச் சான்றுகள் கொண்டு ஆய்வு செய்ய இது ஒரு அருமையான சந்தர்ப்பம். இந்த வீரவிளையாட்டு அல்லது போட்டி எப்படி எவ்வாறு தொடங்கி இன்று இந்த அபாயகரமான ஜல்லிக்கட்டுப் போட்டியாக உருவெடுத்திருக்கிறது என்பதை ஆராய்ந்து அறியவேண்டும். இப்போட்டி சங்ககாலப் பழமையது என்ற கூற்று உண்மையா என்பதும் இந்த ஆராய்ச்சியின் மூலம் புலப்படும். முதலில் சிலரால் சொல்லப்பட்ட ஜல்லிக்கட்டு சங்ககாலப் பழமையது என்ற கருத்தானது, பலராலும் பரப்பப்பட்டு இப்பொழுது இணையதளத்துக்கும் வந்துவிட்டது. பலர் தங்கள் வலைப்பூக்களில் (Blog) மற்றவர்கள் சொல்வதைக் கேட்டு ஜல்லிக்கட்டு சங்ககாலம் தொடங்கிய பழக்கம் என்று ஆராயாமல் எழுதி வருகின்றனர். இப்படித்தான் அநேகக் கருத்துக்கள் மக்களிடையே பரவிவிடுகின்றன. பிறகு அக்கருத்தை மாற்றுவது மிகவும் சிரமமாகிவிடுகிறது. தஞ்சை கோயில் விமானத்தின் மேல் இருப்பது ஒரே கல் என்ற வதந்தி எப்படிப் பரவியதோ அப்படி. அது ஒரு கல் அல்ல ஆரஞ்சு சுளைபோல் பல கற்கள் அடுக்கியது என்று தெரிந்து பல வருடம் ஆன நிலையிலும், பலரும் நாங்கள் உண்மையைக் கூறும் பொழுது நம்ப மறுத்து "அப்படியானால் இந்தப் புத்தகத்தில் அப்படி எழுதியிருக்கிறதே" என்று சந்தேகத்துடனே கேட்கிறார்கள். இப்படிப் பரவி வரும் இக்கருத்து உண்மைதானா என்று ஆராய்ந்து பார்த்து அதைக் கூடிய விரைவில் பலருக்கும் எடுத்துச் சொல்ல வேண்டியது நம் கடமை. ஆராய்ச்சியின் முதற்கட்டம் தகவல்களை சேகரிப்பது தான். ஆகையால் வாசகர்களான உங்களுக்கு தெரிந்திருக்கும் சங்ககால, சங்கம் மருவிய காலத்து இலக்கியங்கள் மற்றும் பக்தி இலக்கியங்கள் இவற்றில் காணப்படும் மஞ்சுவிரட்டைப் பற்றிய குறிப்புகள், கல்வெட்டு ஆதாரங்கள், இதுபோன்று வரலாற்றுத் தகவல்களை மின்னஞ்சல் மூலம் எங்களுக்கு கூடிய விரைவில் அனுப்புங்கள். பலரும் அவரவர்களுக்கு தெரிந்த தகவல்களைத் தந்தால் அவையனைத்தையும் ஆராய்ந்து வரலாற்றினைச் சுலபமாக அறிய முடியும். எனவே அனுப்புங்கள் தகவல்களை, பிறகு தெரிந்து கொள்வோம் ஜல்லிக்கட்டின் வரலாற்றினை.


பிரம்மேஸ்வரர் கோயில் - தமிழ் விக்கிப்பீடியா கி பி 1058 பிரம்மேஸ்வரர் கோயில் (Brahmeswara Temple) கி பி 1058-இல் கட்டப்பட்டு, பிரம்மேஷ்வரருக்கு அர்பணிக்கப்பட்ட இந்துக் கோயிலாகும். இக்கோயில் வட இந்தியப் பஞ்சாயதனக் கட்டிடக் கலை நயத்தில் கட்டப்பட்டுள்ளது. பிரம்மேஸ்வரர் கோயில் இந்தியாவின் ஒடிசா மாநிலத்தின் தலைநகரான புவனேஸ்வரில் அமைந்துள்ளது. இக்கோயிலின் உள்ளும், வெளிலும் கல்வெட்டுக் குறிப்புகள் நிறைந்துள்ளது. பதினெட்டாம் நூற்றாண்டில் இக்கோயில் மறுசீரமைக்கப்பட்ட போது, அங்கிருந்த கல்வெட்டுக் குறிப்புகள் மூலம், இக்கோயிலை சந்திர குல மன்னர் உத்யோதகேசரியின் தாயான கோலவதி தேவியால் 1058-இல் கட்டப்பட்டதாக அறியப்படுகிறது.[1]இக்கோயிலின் பதிவுகள் குறித்த கல்வெட்டுகள் தற்போது கொல்கத்தா அரசு அருங்காட்சியகத்தில் உள்ளது. 1 கட்டிடக் கலை மணற்கல்லால் கட்டப்பட்ட பிரம்மேஸ்வரர் கோயில் வட இந்தியப் பஞ்சயாதனக் கட்டிடக் கலை நயத்தில் கட்டப்பட்டுள்ளது. மூலவரான பிரம்மேஸ்வரரின் கருவறையின் நான்கு மூலைகளில் நான்கு தெய்வங்களின் சிறு துணைக் கோயில்கள் அமைந்துள்ளது. கோயிலின் விமானம் 18.96 மீட்டர் உயரம் கொண்டது. [2] இக்கற்கோயில் மரச்சிற்பங்களுடன் கூடியது. இக்கோயிலின் மொத்த அமைப்பும் பிரமிடு வடிவிலானது. பிரம்மேஸ்வரர் கோயில் வளாகத்தின் துணைக்கோயில்களின் அமைப்பு இக்கோயிலின் கட்டிட அமைப்பில், கருவறை மற்றும் மகா மண்டபத்தை இணைக்கும் அந்தராளம் எனும் முற்ற வெளியுடன் கூடியது. கோயில் கதவுகளில் எண் திசைக் காவலர்களான திக்பாலகர்களின் சிற்பங்கள் பொறிக்கப்பட்டுள்ளது. மனிதத் தலையும், திரிசூலத்தையும் ஏந்திய சாமுண்டி ஒரு பிணத்தின் மீது நிற்கும் சிற்பமும், கொடூரப் பார்வையுடன் கூடிய ருத்திரன் மற்றும் பிற தேவதைகளின் சிற்பங்கள் இக்கோயிலில் செதுக்கப்பட்டுள்ளது. பஞ்சயாதனக் கட்டிடக் கலை ↑ "Brahmesvara Temple Complex". IGNCA. பார்த்த நாள் 2013-08-24. ↑ Parida, A.N. (1999). Early Temples of Orissa (1st ). New Delhi: Commonwealth Publishers. பக். 101–4. பன்னாட்டுத் தரப்புத்தக எண்:81-7169-519-1. Temple of Brahmeswara at Great buildings Brahmeswara photo-gallery "https://ta.wikipedia.org/w/index.php?title=பிரம்மேஸ்வரர்_கோயில்&oldid=2439058" இருந்து மீள்விக்கப்பட்டது இப்பக்கத்தைக் கடைசியாக 4 நவம்பர் 2017, 15:56 மணிக்குத் திருத்தினோம்.


இன்றைய நாளும் இன்றைய பலனும்! - Puradsifm October 16, 2017 radio host அமானுஷ்யம் ஹேவிளம்பி ஆண்டு – புரட்டாசி 30 – திங்கட்கிழமை (16.10.2017) நட்சத்திரம் : மகம் காலை 8.07 வரை பின்னர் பூரம் திதி : துவாதசி அதிகாலை 1.20 வரை பின்னர் திரயோதசி யோகம் : மரண – சித்த யோகம் நல்லநேரம் : காலை 6.15 – 7.15 / மாலை 1.45 – 2.45 வரை திங்கட்கிழமை சுப ஓரை விவரங்கள் காலை 6 முதல் 7 வரை, பகல் 12 முதல் 2 வரை, இரவு 6 முதல் 9 வரை, 10 முதல் 11 வரை சுபகாரியங்கள் நகை வாங்க, ஆடை அணிய, கடை திறக்க சிறந்த நாள் மேஷம்: மற்றவர்களை நம்பி எந்த வேலையையும் ஒப்படைக்கக் கூடாது என்று முடிவெடுப்பீர்கள். பழைய உறவினர்கள் தேடி வந்து பேசுவார்கள். பிரார்த்தனைகளை குடும்பத்தினருடன் நிறைவேற்றுவீர்கள். புதுத் தொழில் தொடங்குவீர்கள். அலுவலகத்தில் மரியாதைக் கூடும். அதிஷ்ட எண்:4 அதிஷ்ட நிறங்கள்: மஞ்சள்,வெளீர்நீலம் அன்பிற்குரியவர்களே, எமது சேவை தொடர , நடுவே உள்ள விளம்பரங்களில் க்ளிக் செய்து உதவ முடியுமா? ரிஷபம்: முக்கிய பிரமுகர்களை சந்திப்பீர்கள். பணப்பற்றாக்குறையை சமாளிப்பீர்கள். தாயாருடன் வீண் விவாதம் வந்துப் போகும். கலைப் பொருட்கள் வாங்குவீர்கள். வியாபாரத்தில் தள்ளிப் போன வாய்ப்புகள் தேடி வரும். உத்யோகத்தில் புதிய சலுகைகள் கிடைக்கும். அதிஷ்ட எண்:2 அதிஷ்ட நிறங்கள்: மிண்ட்கிரே,வைலெட் அன்பிற்குரியவர்களே, எமது சேவை தொடர , நடுவே உள்ள விளம்பரங்களில் க்ளிக் செய்து உதவ முடியுமா? மிதுனம்: துணிச்சலான முடிவுகள் எடுப்பீர்கள். உடன்பிறந்தவர்கள் ஒத்தாசையாக இருப்பார்கள். பிரபலங்கள் அறிமுகமாவார்கள். வாகனத்தை சீர் செய்வீர்கள். வியாபாரத்தில் பழைய சரக்குகள் விற்கும். உத்யோகத்தில் உயரதிகாரி சில சூட்சுமங்களை சொல்லித் தருவார். அதிஷ்ட எண்:1 அதிஷ்ட நிறங்கள்: க்ரீம் வெள்ளை, நீலம் அன்பிற்குரியவர்களே, எமது சேவை தொடர , நடுவே உள்ள விளம்பரங்களில் க்ளிக் செய்து உதவ முடியுமா? கடகம்: கடந்த இரண்டு நாட்களாக குடும்பத்தில் இருந்து வந்த கூச்சல், குழப்பங்கள் விலகும். நேர்மறை எண்ணங்கள் பிறக்கும். முகப்பொலிவுக் கூடும். எதிர்பார்த்த பணம் கைக்கு வரும். வியாபாரத்தில் புது தொடர்பு கிடைக்கும். உத்யோகத்தில் மேலதிகாரி ஆதரிப்பார். அதிஷ்ட எண்:7 அதிஷ்ட நிறங்கள்: ஆரஞ்சு,கிரே அன்பிற்குரியவர்களே, எமது சேவை தொடர , நடுவே உள்ள விளம்பரங்களில் க்ளிக் செய்து உதவ முடியுமா? சிம்மம்: ராசிக்குள் சந்திரன் நீடிப்பதால் மறதியால் பிரச்னைகள் வந்து நீங்கும். அக்கம்&பக்கம் இருப்பவர்களை அனுசரித்துப் போங்கள். மகம் நட்சத்திரக்காரர்களுக்கு அலைச்சல் அதிகரிக்கும். சிலர் உதவுவதை போல் உபத்திரவம் தருவார்கள். வியாபாரத்தில் புது முதலீடுகளை தவிர்க்கவும். உத்யோகத்தில் மறைமுக விமர்சனங்கள் உண்டு. அதிஷ்ட எண்:8 அதிஷ்ட நிறங்கள்: ரோஸ்,கிளிப் பச்சை அன்பிற்குரியவர்களே, எமது சேவை தொடர , நடுவே உள்ள விளம்பரங்களில் க்ளிக் செய்து உதவ முடியுமா? கன்னி: எடுத்த வேலையை முடிப்பதற்குள் அலைச்சல் அதிகரிக்கும். உறவினர்கள், நண்பர்கள் உதவி கேட்டு நச்சரிப்பார்கள். ஆடம்பரச் செலவுகளால் சேமிப்புகள் கரையும். வியாபாரத்தில் கடினமாக உழைத்து லாபம் பெறுவீர்கள். உத்யோகத்தில் மேலதிகாரியை அனுசரித்துப் போங்கள். அதிஷ்ட எண்:5 அதிஷ்ட நிறங்கள்: வெளிர் மஞ்சள்,ப்ரவுன் அன்பிற்குரியவர்களே, எமது சேவை தொடர , நடுவே உள்ள விளம்பரங்களில் க்ளிக் செய்து உதவ முடியுமா? துலாம்: பழைய இனிய சம்பவங்கள் நினைவுக்கு வரும். பிள்ளைகளின் பொறுப்புணர்வை பாராட்டுவீர்கள். கைமாற்றாக வாங்கியிருந்த பணத்தை திருப்பித் தருவீர்கள். வியாபாரத்தில் புது சலுகைகளை அறிவிப்பீர்கள். உத்யோகத்தில் தலைமையின் நம்பிக்கையை பெறுவீர்கள். அதிஷ்ட எண்:3 அதிஷ்ட நிறங்கள்: ஆலிவ் பச்சை,வெள்ளை விருச்சிகம்: உணர்ச்சிகளை கட்டுப்படுத்தி உயர்வதற்கான வழியை யோசிப்பீர்கள். சகோதரர்களால் பயனடைவீர்கள். வெளிவட்டாரத்தில் செல்வாக்குக் கூடும். விருந்தினர் வருகை அதிகரிக்கும். வியாபாரத்தில் கூடுதல் லாபம் கிடைக்கும். உத்யோகத்தில் புதிய பொறுப்புகள் தேடி வரும். அதிஷ்ட எண்:6 அதிஷ்ட நிறங்கள்: அடர் சிவப்பு,இளம்மஞ்சள் தனுசு: கடந்த இரண்டு நாட்களாக இருந்த கணவன்& மனைவிக்குள் இருந்த மனப்போர் நீங்கும். உறவினர்கள் உதவுவார்கள். புதியவர்கள் அறிமுகமாவார்கள். வியாபாரத்தில் சில தந்திரங்களை கற்றுக் கொள்வீர்கள். உத்யோகத்தில் சக ஊழியர்கள் ஒத்துழைப்பார்கள். அதிஷ்ட எண்:9 அதிஷ்ட நிறங்கள்: ஊதா,ரோஸ் அன்பிற்குரியவர்களே, எமது சேவை தொடர , நடுவே உள்ள விளம்பரங்களில் க்ளிக் செய்து உதவ முடியுமா? மகரம்: சந்திராஷ்டமம் தொடர்வதால் ஒய்வெடுக்க முடியாமல் உழைக்க வேண்டி வரும். குடும்பத்தாரை குறைக் கூறிக் கொண்டிருக்க வேண்டாம். சந்தேகப் புத்தியால் நல்லவர்களை இழக்க வேண்டி வரும். வாகனம் தொந்தரவு தரும். வியாபாரத்தில் வாடிக்கையாளர்களிடம் கனிவாகப் பழகுங்கள். உத்யோகத்தில் ஈகோ அதிகரிக்கும். அதிஷ்ட எண்:6 அதிஷ்ட நிறங்கள்: ப்ரவுன், கிரே அன்பிற்குரியவர்களே, எமது சேவை தொடர , நடுவே உள்ள விளம்பரங்களில் க்ளிக் செய்து உதவ முடியுமா? கும்பம்: சவாலான வேலைகளையும் சாதாரணமாக முடிப்பீர்கள். மூத்த சகோதர வகையில் உதவிகள் கிடைக்கும். ஆடை, ஆபரணம் வாங்குவீர்கள். வியாபாரத்தில் புது வாடிக்கையாளர்கள் அறிமுகமாவார்கள். உத்யோகத்தில் சக ஊழியர்களின் ஆதரவுக் கிட்டும். அதிஷ்ட எண்:7 அதிஷ்ட நிறங்கள்: க்ரீம் வெள்ளை,ஆரஞ்சு மீனம்: பணப்புழக்கம் அதிகரிக்கும். குடும்பத்தாரின் விருப்பங்களை நிறைவேற்றுவீர்கள். அதிகாரப் பதவியில் இருப்பவர்கள் உதவுவார்கள். அரசால் ஆதாயம் உண்டு. வியாபாரத்தில் பற்று வரவு உயரும். உத்யோகத்தில் உங்களின் ஆலோசனை ஏற்கப்படும். அதிஷ்ட எண்:1 அதிஷ்ட நிறங்கள்: வெள்ளை,நீலம் அன்பிற்குரியவர்களே, எமது சேவை தொடர , நடுவே உள்ள விளம்பரங்களில் க்ளிக் செய்து உதவ முடியுமா? திக் திக் உண்மை பேய்களுடன் வருகிறாள் &... இன்றைய நாளும் தினசரி பலனும் ! உங்களைசுற்றி தீய சக்திகள் இருக்கின்றதா... Previous Post:ஐந்து சகோதரர்களுக்கு ஒரே மனைவி.... உலக அதிசயம்! Next Post:வேகமாக பகிருங்கள் – ஜியோவிற்குப் போட்டியாக வோடபோனின் அதிரடி ஆபர்! 12 வயதில் ஆபாச திரைப்படங்களுக்கு அடிமையான பெண் ...!என்ன நடந்தது தெரியுமா .!?


முதலில் கடவுள் யார்? அவருக்கும் நமக்கும் என்ன தொடர்பு?, அவர் செயல்


பினாங்கு நகரில் தைப்பூச திருநாளுக்கு அடுத்தப்படியாக சிறப்பாக நடைபெறும் கந்தர் சஷ்டிதிருநாள், தண்ணீர்மலையானின் தனிப்பெறும் விழாக்களிலே சிறப்பு வாய்ந்தது.


அதில் கடவுள் சித்தம். உன்னை பரிசோதிப்பது மட்டுமே.


2009ஆம் ஆண்டு, சீனத் தேசிய இன ஆணையமும், சீன நிதி அமைச்சகமும் தனிச்சிறப்பு வாய்ந்த சிறுபான்மை தேசிய இனக் கிராமங்களின் பாதுகாப்பு மற்றும் வளர்ச்சித் திட்டப்பணிகளைச் செயல்படுத்த துவங்கின. கடந்த மூன்றாண்டுகளில், சீன நடுவண் அரசு, சிறுபான்மை தேசிய இன வளர்ச்சிக்கு 27 கோடி யுவான் நிதி ஒதுக்கீடுச் செய்துள்ளது. 2011 முதல் 2015ஆம் ஆண்டு வரையான ஐந்தாண்டுகளில், சீனா முழுவதிலும் தனிச்சிறப்பு வாய்ந்த 1000 சிறுபான்மை தேசிய இனக் கிராமங்கள் பாதுகாக்கப்பட்டு, சீரமைக்கப்படும். தவிர, சிறுபான்மை தேசிய இனங்களின் தலைசிறந்த பாரம்பரிய பண்பாடுகள் பயன்தரும் முறையில் பாதுகாக்கப்பட்டு, கையேற்றப்பட்டு, பரவல் செய்யப்பட வேண்டும். பல்வேறு தேசிய இனங்களின் தேவைகளை நிறைவு செய்யக்கூடிய தலைசிறந்த பண்பாட்டுப் படைப்புகள் மேலும் செழிப்பாக இருக்க வேண்டும். சிறுபான்மை தேசிய இனங்களின் அடிப்படை பண்பாட்டு உரிமை மற்றும் நலன்கள் உரிய முறையில் பாதுகாக்கப்பட வேண்டும். சிறுபான்மை தேசிய இனப் பண்பாட்டுத் துறையின் வளர்ச்சியில் மேலும் முக்கிய காலடி எடுத்து வைக்க வேண்டும். வெளிநாடுகளுடனான பண்பாட்டுப் பரிமாற்றத்தில் சிறுபான்மை தேசிய இனப் பண்பாட்டு வளங்கள் மேலதிக பங்காற்ற வேண்டும் என்று சீன அரசவை வெளியிட்ட "சிறுபான்மை தேசிய இன இலட்சியம் பற்றிய 12வது ஐந்தாண்டுத் திட்டம் தெளிவாக சுட்டிக்காட்டியுள்ளது.


text: பாரிஸ் அல்லது பாரி எனப்படுவது பிரான்ஸ் நாட்டின் தலை நகரமாகும். உலகத்தில் உள்ள நகரங்களிலேயே மிக அழகிய நகரம் என்று பெயரெடுத்த பாரிஸ், நாட்டிலுள்ள மிகப் பெரிய நகரமும் இதுவே. இந் நகரம் சீன் நதியினால் இரண்டு பகுதிகளாகப் பிரிக்கப்பட்டுள்ளது. வலது கரை வடக்கிலும், சிறிய இடது கரை தெற்கிலும் உள்ளது. இந்த ஆறு, அதன் கரையிலுள்ள மர வரிசைகளோடு கூடிய நடை பாதைகள் (quais), திறந்த வெளிப் புத்தக விற்பனை நிலையங்கள், ஆற்றின் வலது, இடது கரைகளை இணைக்கும் வரலாற்று முக்கியத்துவம் உள்ள பாலங்கள் என்பவற்றுக்குப் பெயர் பெற்றது. சம்ஸ் எலிசீஸ் (Champs-Élysées) போன்ற மரவரிசைகளோடு கூடிய "புலேவாட்"டுகள் மற்றும் பல கட்டிடக்கலைச் சிறப்பு வாய்ந்த கட்டிடங்களுக்கும்கூடப் பாரிஸ் புகழ் பெற்றது. இந்நகர் அண்ணளவாக 20 லட்சம் சனத்தொகையைக் கொண்டது (1999 கணக்கெடுப்பு: 2,147,857). பிரெஞ்சு மொழியில் aire urbaine de Paris என வழங்கப்படும் பாரிஸின் பெருநகரப் பகுதியில் சுமார் 1.1 கோடி மக்கள் (1999 கணக்கெடுப்பு: 11,174,743) வசிக்கிறார்கள். வரலாறு (முழுமையான விவரங்களுக்குப் பாரிஸின் வரலாறு கட்டுரையைப் பார்க்கவும்) பாரிஸ் என்ற பெயர், ரோமர் இப் பிரதேசத்தை ஆக்கிரமித்த காலத்தில் அங்கே வாழ்ந்துவந்த "கலிக்" இனக் குழுவின் பெயரான பரிசிஸ் என்ற சொல்லின் அடியாகப் பிறந்தது. வரலாற்று அடிப்படையில் பாரிஸின் மையக்கரு, பலைஸ் டி ஜஸ்டிஸ் (Palais de Justice) மற்றும் நோட்ரே-டேம் டி பாரிஸ் தேவாலயம் என்பவற்றினால் பெரிதும் இடங் கொள்ளப்பட்டுள்ள, இலே டி லா சிட்டே (Île de la Cité) எனப்படும் ஒரு சிறு தீவாகும். இது பெரும்பாலும் 17ஆம், 18 ஆம் நூற்றாண்டுகளில் கட்டப்பட்ட அழகிய வீடுகளைக்கொண்ட இன்னொரு தீவான இலே செயிண்ட்-லூயிஸ் என்பதுடன் இணைக்கப்பட்டுள்ளது. கி.மு 52ல் ரோமர் வரும் வரை பாரிஸில், கலிக் இனக்குழுவினர் வாழ்ந்து வந்தனர். இவர்களை ரோமர் பாரிஸீ என அழைத்தனர், எனினும் நகரத்தின் பெயரை "சதுப்பு இடம்" எனப் பொருள்படும் லூட்டேசியா எனவே குறிப்பிட்டனர். சுமார் 50 வருடங்களுக்குப் பின்னர், நகரம், தற்போது லத்தீன் பகுதி என வழங்கும், சீன் நதியின் இடது கரைக்கு விரிவடைந்தது, இது பின்னர் "பாரிஸ்" என்று பெயர் மாற்றம் செய்யப்பட்டது. ரோமர் ஆட்சி 508ல் முடிவடைந்தது. பிரான்க் குளோவியஸ், பாரிஸை, பிரான்க்ஸின் மெரோவிங்கியன் வம்சத்தின் தலைநகரமாக ஆக்கினான். 88 களில் இடம்பெற்ற Viking ஆக்கிரமிப்புகள், இலே டி லா சிட்டேயில் கோட்டை ஒன்றைக் கட்டவேண்டிய நிலையைப் பாரிஸியர்களுக்கு ஏற்படுத்தின. மார்ச் 28, 845 ல், ரக்னார் லொட்புரொக் என்பவனின் தலைமையில் நடந்ததாகக் கருதப்படும் Viking தாக்குதல்களுக்கு பாரிஸ் அடி பணிந்தது, எனினும் பெருந்தொகையைக் கப்பமாகப் பெற்றுக்கொண்டு அவன் பாரிஸை விட்டு நீங்கினான். பிற்காலக் கரோலிங்கியன் அரசர்களின் வலிமைக் குறைவினால், பாரிஸின் கவுண்ட்கள் படிப்படியாக வலிமை பெற்று வந்தனர். இதன் விளைவாக பாரிஸின் கவுண்ட், ஓடோ நிலப் பிரபுக்களினால் பிரான்சின் அரசனாகத் தெரியப்பட்டான், எனினும் சார்ள்ஸ் IIIயும் அரியணைக்கு உரிமை கோரினான். இறுதியாக 987ல் இறுதிக் கரோலிங்கியனின் மறைவுக்குப் பின், பாரிஸின் கவுண்டான ஹியூ கப்பெட் அரசனாகத் தெரிந்தெடுக்கப்பட்டான். 11 ஆம் நூற்றாண்டில் நகரம் ஆற்றின் வலது கரைக்கும் விரிவடைந்தது. பிலிப் II அகஸ்தஸின் காலத்தையும் (1180–1223) உள்ளடக்கிய 12ஆம், 13ஆம் நூற்றாண்டுகளில் நகரம் மிகவும் வளர்ச்சியடைந்தது. முக்கிய பாதைகளுக்குத் தளமிடப்பட்டது, முதல் லூவர் ஒரு கோட்டையாகக் கட்டப்பட்டது, நோட்ரே டேம் தேவாலயம் அடங்கலாகப் பல தேவாலயங்கள் கட்டப்பட்டன அல்லது ஆரம்பிக்கப்பட்டன. வலது கரையிலிருந்த பல கல்விக்கூடங்கள் Sorbonne ஆக ஒழுங்கமைக்கப்பட்டன. அல்பர்ட்டஸ் மக்னஸ், சென். தோமஸ் அக்குவைனஸ் போன்றவர்கள் இவற்றைச் சேர்ந்த ஆரம்பகால அறிஞர்களாயிருந்தார்கள். 14 ஆம் நூற்றாண்டில் Black Death தாக்கம் காரணமாக ஏற்பட்ட தற்காலிக தடங்கல் தவிர மத்திய காலப் பகுதியில், பாரிஸ் ஒரு வர்த்தக மற்றும் அறிவு சார்ந்த மையமாக விளங்கியது. சூரிய அரசன் (Sun King) என அழைக்கப்பட்ட லூயிஸ் XIV அரசன் காலத்தில் (1643–1715) அரச மாளிகைகள் பாரிஸிலிருந்து, அண்மையிலுள்ள வெர்சாய்க்கு மாற்றப்பட்டது. புவியியல் பாரிஸ், சீன் ஆற்றின் வடக்கே திரும்பும் வளைவில் செயிண்ட் லூயி, டி லா சிட்டே என்னும் இரண்டு தீவுகளை உள்ளடக்கி அமைந்துள்ளது. டி லா சிட்டே பாரிசின் பழைய பகுதியாகும். ஒப்பீட்டளவில் நகரம் மட்டமானது. மிகக்குறைந்த உயரம் கடல் மட்டத்திலிருந்து 35 மீட்டர் (115 அடி). பாரிஸ் பல குன்றுகளைக் கொண்டுள்ளது. இவற்றுள் உயரமானது 130 மீட்டர் (427 அடி) உயரமான மொண்ட்மார்ட்ரே ஆகும். நகரின் புறப்பகுதியில் அமைந்துள்ள பொயிஸ் டி பொலோங்னே, பொயிஸ் டி வின்சென்ஸ் என்னும் பூங்காக்களைத் தவிர்த்து, பாரிசின் பரப்பளவு 86.928 சதுர கிலோ மீட்டர்கள் (34 சதுர மைல்கள்) ஆகும். இறுதியாக 1860 ஆம் ஆண்டில் நகரத்துடன் அதன் புறத்தே அமைந்திருந்த பகுதிகளையும் இணைத்துக்கொண்டது, நகருக்கு இன்றைய வடிவத்தை அளித்தது. 1860ல் நகர எல்லை 78 சதுர கிலோ மீட்டரில் இருந்து, 1920ல் 86.9 சதுர கிலோ மீட்டர் ஆகுவரை சிறிதளவு அதிகரித்துள்ளது. 1929 ஆம் ஆண்டில் பொயிஸ் டி பொலோங்னே, பொயிஸ் டி வின்சென்ஸ் என்னும் காட்டுப் பூங்காக்கள் நகருடன் இணைக்கப்பட்டன. இதனால் பாரிசின் மொத்தப் பரப்பளவு 105.397 சதுர மீட்டர்கள் (41 சதுர மைல்கள்) ஆனது. காலநிலை பாரிஸ், பெருங்கடல் காலநிலையைக் கொண்டது. இது வட அத்திலாந்திக் நீரோட்டங்களினால் பாதிக்கப்படுகின்றது. இதனால் நகரத்தில் அதி கூடிய வெப்பநிலையையோ அதி குறைந்த வெப்பநிலையையோ காண்பது அரிது. கோடையில் சராசரி வெப்பநிலைகளாக உயர்ந்த அளவு 25 °ச (77 °ப)ம், குறைந்த அளவு 15 °ச (59 °ப) ஆகவும் இருக்கும். குளிர் காலத்தில் குளிர் அதிகமாக இருந்தாலும் வெப்பநிலை உறை நிலைக்குக் கீழ் செல்வதில்லை. சராசர் வெப்பநிலைகள் 3 °ச (37 °ப) – 8 °ச (46 °ப) ஆகக் காணப்படும். இளவேனில் மற்றும் இலையுதிர் காலங்களில் பகலில் மிதமான வெப்பநிலையும், இரவில் குளிரும் இருக்கும். ஆண்டின் எந்த நேரத்திலும் இங்கே மழை முகில்கள் காணப்படலாம். பாரிஸ் அதிக மழை கொண்ட நகரம் இல்லாவிட்டாலும், சடுதியான மழைக்கு இந் நகரம் பெயர்பெற்றது. மழை வீழ்ச்சி ஆண்டுக்கு 650 மிமீ (26 அங்) ஆக உள்ளது. ஆனால் ஓரளவு மிதமான மழை வீழ்ச்சி ஆண்டு முழுதும் பரவலாகப் பெய்யும். பெரும்பாலும் பாரிசில் பனி பெய்வதில்லை. சில மாரிகாலங்களில் இலேசாகப் பனி பெய்வது உண்டு. பாரிசில் பதிவு செய்யப்பட்ட மிக அதிகமான வெப்பநிலை 40.4 °ச (105 °ப). இது 1948 ஜூலை 28 ஆம் தேதி பதிவு செய்யப்பட்டது. மிகக் குறைந்த வெப்பநிலை −23.9 °ச (−11 °ப). இது 1879 டிசம்பர் 10 ஆம் தேதி பதிவு செய்யப்பட்டு உள்ளது. நகரின் மையப்பகுதியில் நகர்ப்புற வெப்பத் தாக்கம் காரணமாக இரவுகளிலும் காலையிலும் மிதமான வெப்பநிலை காணப்படுகின்றது. அத்துடன் நகரின் புறப்பகுதிகளைவிடக் குறைவான பனியும் பெய்கிறது. நகர்த் தோற்றம் கட்டிடக்கலை தற்காலப் பாரிஸ், பெரும்பாலும் 19 ஆம் நூற்றாண்டின் நடுப்பகுதியில் இடம் பெற்ற பெருமெடுப்பிலான நகர மீளமைப்புத் திட்டங்களின் விளைவாகும். பல நூற்றாண்டுகளாகப் பாரிஸ் ஒடுங்கிய தெருக்களையும், மரச் சட்ட வீடுகளையும் கொண்ட நகரமாக இருந்தது. ஆனால் 1852 தொடக்கம் ஓஸ்மான் பிரபுவின் நகராக்கத் திட்டங்களினால் பல பழைய கட்டிடங்கள் உடைக்கப்பட்டுச் சாலைகள் அகலமாக்கப்பட்டதுடன், இரண்டு பக்கங்களிலும் கல்லாலான புதிய செந்நெறிப் பாணிக் கட்டிடங்கள் அமைக்கப்பட்டன. இன்று வரை நிலைத்துள்ள பழைய கட்டிடங்கள் பெரும்பாலும் இக்காலத்தனவே. அக்காலத்தில் வரையறுக்கப்பட்ட "வரிசையாக்க" (alignement) சட்டவிதிகளைப் பாரிஸ் நகரம் பல புதிய கட்டிட வேலைகளில் இன்றும் பயன்படுத்தி வருவதனால், இந்த இரண்டாம் பேரரசுத் திட்டங்கள் பல இடங்களில் இன்றுவரை பயன்பாட்டில் உள்ளன எனலாம். கட்டிடங்களின் உயரங்களும் அன்று வரையறுக்கப்பட்ட சாலை அகலங்களின் அடிப்படையிலேயே இன்றும் தீர்மானிக்கப்படுகின்றன. அத்துடன், உயர்ந்த கட்டிடங்களை அமைக்கும் நோக்கில் 19 ஆம் நூற்றாண்டுக்குப் பின் கட்டிடச் சட்ட விதிகளில் சில திருத்தங்களே செய்யப்பட்டுள்ளன. பாரிசின் எல்லைகள் மாறாமல் இருப்பதும், கட்டிடங்கள் கட்டுவதற்கான கடுமையான சட்டவிதிகளும், புதிய கட்டிடங்களுக்கான நிலங்கள் பற்றாக்குறையும் அருங்காட்சியகமாதல் (museumification) என்னும் ஒரு தோற்றப்பாட்டை உருவாக்கியுள்ளது. பாரிசின் வரலாற்றைப் பாதுகாப்பதற்கான முயற்சிகளும், நகர எல்லைக்குள் வளர்ந்து வரும் மக்கள் தொகைக்கு ஏற்பப் புதிய பெரிய கட்டிடங்களையும், பிற சேவை வழங்கும் கட்டமைப்புக்களையும் அமைப்பதைக் கடினமாக்கியுள்ளது. பாரிசின் பல நிறுவனங்களும், பொருளாதாரக் கட்டமைப்புகளும் ஏற்கனவே புறநகர்ப் பகுதிகளில் அமைந்துள்ளன அல்லது இடம் பெயர்வதற்குத் திட்டமிடுகின்றன. நிதி வணிகப் பகுதி, முக்கியமான உணவு மொத்த விற்பனைச் சந்தை, முக்கியமான பெயர் பெற்ற பள்ளிகள் பல, உலகப் புகழ் பெற்ற ஆய்வுக் கூடங்கள், மிகப் பெரிய விளையாட்டு ஸ்டேடியம், போக்குவரத்து அமைச்சு போன்ற சில அமைச்சகங்கள், என்பன பாரிஸ் நகருக்கு வெளியே அமைந்துள்ளன. பிரான்சின் தேசிய ஆவணக் காப்பகம் 2010 ஆம் ஆண்டுக்கு முன் வடக்குப் புறநகர்ப் பகுதிக்கு இடம் பெயர உள்ளது. பாரிசை விரிவாக்க வேண்டிய தேவையை பிரான்ஸ் அரசு ஏற்றுக்கொண்டுள்ளது. நவம்பர் 2007ல் இது தொடர்பான கலந்துரையாடல்கள் இடம்பெற்ற போதிலும், எந்தப் பகுதிகளைப் பாரிசுடன் இணைப்பது என்பது தொடர்பில் முடிவு எதுவும் எடுக்கப்படவில்லை. புறநகர் மற்றும் பாரிஸ் பெரு நகரப் பிரதேசங்களில்(Île-de-France) வணிகப் பகுதிகள் La Défense – மேற்குப் பாரிஸிலுள்ள முக்கியமான அலுவலக, அரங்க மற்றும் கொள்வனவுத் தொகுதி கேளிக்கைப் பூங்காக்கள் டிஸ்னிலாண்ட் Resort பாரிஸ் – பாரிஸின் கிழக்கேயுள்ள, Marne-la-Vallée யின் புற நகர்ப் பகுதியிலுள்ளது Parc Astérix, பாரிஸின் வடக்கில் நினைவுச் சின்னங்கள் [[Grande Arche]] de la Défense வேர்செயில்ஸ் அரண்மனை – பாரிஸின் வட கிழக்கிலுள்ள வெர்சாய் நகரில் அமைந்துள்ள லூயிஸ் XIV இனதும் பின் வந்த அரசர்களினதும் அரச மாளிகைகள். பிரான்ஸின் அதிக சுற்றுலாக் கவர்ச்சியுள்ள இடம். Vaux-le-Vicomte, மெலுனுக்கு அண்மையிலுள்ள சிறிய அரச மாளிகை. இதனைப் பின்பற்றியே வெர்சாய் மாளிகைகள் வடிவமைக்கப்படன. செயிண்ட் டெனிஸ் பசிலிக்கா – பண்டைய கொதிக் தேவாலயம் மற்றும் பல பேரரசர்களின் புதைகுழிகள், நகரின் வடக்கிலுள்ளது. நிகழ்ச்சிகள் 52 BC – பின்னர் பாரிஸான லூதேசியா, கல்லோ-ரோமரினால் கட்டப்பட்டது 1113 – பியரே அபிலார்ட் தன்னுடைய பாடசாலையை ஆரம்பித்தார் 1163 – நொட்ரே டேமின் கட்டிட வேலைகள் ஆரம்பம் 1257 – Sorbonne பல்கலைக் கழகம் நிறுவப்பட்டது 1682 – லூயிஸ் XIV moves the French court from the Tuileries palace to Versailles சூலை, 1789 – Storming of the Bastille அரச குடும்பம் வேர்செயில்சிலிருந்து பாரிசுக்கு வர நிர்ப்பந்திக்கப்பட்டது. 1814 – நெப்போலியனின் வீழ்ச்சிக்குப் பின்னர் ஆறாவது கூட்டணிப் படைகள் பாரிஸை ஆக்கிரமித்தன. 1815 – நூறு நாட்கள் முடிவுக்குப் பின்னர் பாரிஸ் மீண்டும் ஏழாவது கூட்டணிப் படைகளால் ஆக்கிரமிக்கப்பட்டது. 1840 – நெப்போலியனின் உடல் Les Invalides'' இல் அடக்கம் செய்யப்பட்டது. 1853 – Baron Haussmann பாரிஸின் மையப் பகுதியை மீளமைத்தார் 1855 – Exposition Universelle (1855) 1856 – பாரிஸ் மகாநாடு கூட்டப்பட்டது மேற்கோள்கள் வெளியிணைப்புகள் பாரிஸின் உத்தியோகபூர்வ இணைய தளம்: http://www.paris.fr/ (பிரெஞ்சு மொழியில்; ஆங்கில மொழியில் ) பாரிஸ் Webcam ! பாரிஸின் கட்டிடக்கலை: http://france.archiseek.com/paris/index.html பாரிஸ் மற்றும் பிரான்ஸின் ஏனைய பகுதிகளில் எடுக்கப்பட்ட 700க்கு மேற்பட்ட புகைப் படங்கள்: http://www.planetware.com/photos/PHF.HTM Photos of Paris in rollers: http://neverland.net/rollingparis Wikivoyage: Paris பிரான்சின் நகரங்கள் ஐரோப்பியத் தலைநகரங்கள் ஐரோப்பியப் பண்பாடுகள்


தமிழ் ஓவியா: மீண்டும் இராவண லீலா நடக்க வேண்டுமா? இதே நீதிபதி கடந்த ஜூன் 2ஆம் நாள் சர்வதேச மறைமுகவரி கணக்குத் தணிக்கையாளர் கூட்டமைப்பின் உறுப் பினர்கள் தினம் சென்னை நுங்கம்பாக்கத் தில் உள்ள ஓட்டலில் நடைபெற்ற நிகழ் வில் கலந்து கொண்டு என்ன பேசினார்? மதச் சார்பற்ற அரசமைப்புச் சட்டத்தின் மீது உறுதி எடுத்துக் கொண்டு பதவி ஏற்றவர்கள் இப்படி கிருஷ்ணனையும், இராமனையும் கட்டிக் கொண்டு அழு கிறார்கள் என்றால், இது நாடு தானா? என்ற கேள்வி எழத்தானே செய்யும்? இதனைத் தொடர்ந்து இதுதான் சரியான இளித்த வாய்ச் சந்தர்ப்பம் என்று கருதி - ஆர்.எஸ்.எஸ். கலாச்சார அமைப்பான பாரதீய விஞ்ஞான கேந்திரம் என்ற அமைப் பின் தலைவர் பி. பரமேசுவரன் ஓர் அறிவிப்பைக் கொடுத்துள்ளார். ஒரு முறையேனும் பகவத் கீதையைப் படித்தவர்களாக இருந்தால் அதில் மதக் கருத்துகள் இல்லை என்பதைப் புரிந்து கொள்வார்கள். கீதையைப் போல வேறு எந்த நூலும் இதுபோன்ற பரந்த அளவில் பரவவில்லை. எண்ணிலடங்கா விளக்கங் களுடன் கீதையைப் போல பதிப்பித்திடவும் இல்லை. கீதை காலத்தையும், இடத்தையும் கடந்து தாக்கத்தை ஏற்படுத்தி உள்ளது. ஞானத்துக்கான கருவூலமாக, மனதை வலுப்படுத்தும் அளவில் என்றென்றைக்கும் செல்வாக்கோடு இருந்து வருகிறது. மகாத்மா காந்தி கீதையைப் பற்றிச் சொல்லும் பொழுது தாய் என்றும், எப்பொழுதெல் லாம் குழப்பம் அல்லது வருத்தம் அடை வாரோ, அப்போதெல்லாம் அரணாக இருந்ததாகக் கூறியுள்ளார். நம்முடைய சுதந்திரப் போராட்டத்தில் தீர்மானிக்கக் கூடிய தாக்கத்தை கீதை ஏற்படுத்தியுள்ளது. கீதை மனிதனின் உயர்வான மதிப்பைச் சொல்லிக் கொடுக்கிறது. உலக அளவில் சீரழிவுகளுக்குத் தீர்வாக கீதை உள்ளது (டி.என்.ஏ. இந்தியா.காம் - 6.8.2014). இத்தோடு இந்தியா முழுமையும் சி.பி.எஸ்.இ. பள்ளிகளில் சமஸ்கிருதவாரம் கொண்டாடப்பட வேண்டும் (ஆகஸ்டு7முதல் 13 முடிய) என்ற மத்திய அரசின் சுற்றறிக்கையையும் கணக்கில் கொண்டால் தான் இந்தியா - இந்துத்துவா என்னும் காட்டாற்றுக்கு இழுத்துச் செல்லப்படுகிறது என்பதை அறியலாம். இந்தக் கீதைமீது ஏற்றி வைக்கப்பட் டுள்ள பிரச்சாரப் புழுதி மார்க்ஸியவாதி களைக்கூட பெரும் பாதிப்புப் பள்ளத்தில் தள்ளியுள்ளது. கேரளாவின் முதல் அமைச்சராக விருந்த ஈ.கே. நயினார் ரோம் நகரின் ஆட்சி தலைவரும், கத்தோலிக்க மக்களின் குருவுமான போப்பைச் சந்தித்தபோது - கீதையைப் பரிசாகக் கொடுத்தார் (மாலை முரசு - நெல்லை - 25.6.1997) என்றால் பார்த்துக் கொள்ளலாம். இதனை ஏற்றுக் கொண்டால் கம்யூனிஸ்டுகள் தொழிலாளர் போராட்டங்களை நடத்த முடியுமா? (கடமையைச் செய்! பலனை எதிர் பாராதே! - கீதை) ஸ்த்ரியோ வைச்யாஸ் - ததா - சூத்ராஸ் தேற (கீதை அத்தியாயம் - 9; சுலோகம் - 32) பெண்களும், வைஸ்யர்களும், சூத்திரர் களும் பாவ யோனியிலிருந்து பிறந்த வர்கள் என்ற கீதைதான் இந்தியாவின் தேசிய நூலாக அறிவிக்கப்பட வேண்டுமா? பள்ளிப் பிள்ளைகளின் பாடத் திட்டத்தில் வைத்துச் சொல்லிக் கொடுக்கப்பட வேண்டுமா? தனக்குத் துக்கமும் துயரமும் வரும் போது காந்தியார் கீதையைப் படிக்கச் சொன்னாராமே! அதே கீதையை எடுத்துக் காட்டித்தான் நீதிமன்றத்தில் காந்தியைப் படுகொலை செய்த நாதுராம் கோட்சே நீதிமன்றத்தில் தர்மத்தைக் காப்பாற்ற அதர்மத்தையும் செய்யலாம்; அப்படி செய்வதும் தர்மம் தான் என்று பகவான் கிருஷ்ணன் கூறியுள்ளான் - அந்த அடிப்படையில்தான் காந்தியைச் சுட்டுக் கொன்றேன் என்று சொல்லவில்லையா? பதில்: முதன் முதலில் எழுதப்பட்ட மகாபாரதத்தின்படி கிருஷ்ணன் யாதவர் களின் அரசனே தவிர, கடவுள் இல்லை. துரியோதனனிடம் பாண்டவர்களின் பிரதிநிதி யாகச் சென்று போர் வேண்டாம் என்று எடுத்துரைக்க மட்டுமே கிருஷ்ணனால் முடிந்தது. அவர் கடவுள் அவதாரமாக கருதப்பட்டது, மிகப் பிற்பட்ட காலத்தில் தான்; பிறகு கடவுளுக்குரிய அம்சங்கள் மகாபாரதத்தில் சேர்க்கப்பட்டன. மிகப் பெரிய அளவில் கிருஷ்ண வழிபாட்டை முதலில் துவக்கி வைத்த பெருமை வங்காளிகளுக்கே சேரும் - இப்படிச் சொல்லுவது எது? நினைவில் வையுங்கள் ஆனந்தவிகடன் இராமாயணம், மகாபாரதம் இரண்டி லும் அவ்வப்போது பல சமஸ்தான கவிஞர் கள் தங்கள் கை வரிசையைக் காட்டிப் பலவற்றைப் புகுத்தியிருக்கிறார்கள். இப்போதுள்ள பதிப்புகள் கி.பி.4 அல்லது 5ஆம் நூற்றாண்டில் எழுதப்பட்டவையே! பார்ப்பனர் அல்லாத மக்களை நான்காம் வருணத்தார்களாக ஆக்குவதற்கு - இன்னும் தங்கள் குதி கால் அடியில் அவர்களைக் கிடத்துவதற்கு இந்த இதி காசங்கள் அவர்களுக்கு தேவைப்படு கின்றன! சமஸ்கிருதக் கொண்டாட்டம் என்பதும் இந்தப் பின்னணியில் பார்க்கப் பட வேண்டியவையே! இராமாயணம் என்பது சூத்திர சம்பூகன் தவமிருந்தான் என்பதற்காக மகா விஷ்ணு வின் அவதாரம் என்று சொல்லப்படும் இராமனால் வெட்டிக் கொல்லப்பட்டான். பழங்குடியைச் சேர்ந்தவன் ஏகலைவன் வில் வித்தை கற்றுக் கொண்டான் என்பதற்காக அவனது கட்டை விரலை குருதட்சணையாக வாங்கிக் கொண்டான் துரோணாச்சாரி - இவற்றின் பொருள் என்ன? பிறப்பின் அடிப்படையில் பேதம் கற்பிப்பது என்பது தானே? பிராமணர் யார் தெரியுமா? பிர்மாவின் நெற்றியில் பிறந்தவன் ஜாக் கிரதை - அவனிடம் வாலை ஆட்டாதே என்பதற்காகத்தானே! இவற்றையெல்லாம் பாடத் திட்டத்தில் பாடமாக வைத்துப் பிள்ளைகளின் அறிவில் நச்சுப் பொடி களைத் தூவத்தானே? பிஜேபி ஆட்சிக்கு வந்தால் ராம ராஜ் ஜியத்தை உண்டாக்குவோம் (வாரணாசி 20.12.2013) என்று உத்தரப்பிரதேசத்தில் தேர்தலுக்கு முன்பு நரேந்திரமோடி சொன் னார் என்பதற்காக அதனைச் செயல்படுத்த வாள்களைக் கூர் தீட்டினால், அதுவே ஆட்சி கவிழ்க்கப்படுவதற்கான காரணத் தின் காரணியாகவும் மாறும் எச்சரிக்கை! 1971 சேலமும் - 1974 சென்னை இராவண லீலாவும் நினைவிருக்கட்டும்! நினை விருக்கட்டும்!! சமசுகிருதம் ஒரு செயற்கைக் கலவை ஆரியர்களின் மொழியாகிய சமசுகிருதம் கங்கை நாட்டில் கி.மு. 3ஆம் நூற்றாண்டில் உருவாகிக் கி.பி. 5ஆம் நூற்றாண்டில் இலக்கிய வடிவம் பெற்ற ஒரு செயற்கைக் கலவை மொழி. சமசுகிருதம் என்னும் சொல் திருந்திய வழக்கு என்னும் பொருளுடையது; இதன் எதிர்வழக்கு பிராகிருதம், அதாவது திருந்தா மொழி. சமசு கிருதத்தில் புத்தர், அசோகன் கால இலக்கியம் இல்லை. அசோகன் காலத்தில் பிராகிருத வகைகளே இருந்தன. அவனும் அவனுக்கு முன்பு புத்தரும் பேசிய பாலியும் மகாவீரர் பேசிய அர்த்தமாகதியும் அவற்றுட்பட்டவையே. சமசுகிருத இலக்கியம் தமிழ்ச் சங்க கால இலக்கியத்துக்கும் திருக்குறளுக் கும் மிகவும் ஏற்பட்டது. சமசுகிருதமும் பாணினிக் கும் பிற்பட்ட காலத்துப் புராண இதிகாச மொழியும் அதற்கு முற்பட்ட வேதமொழியும் தொடர்புடையவை யானாலும் வெவ்வேறு. இம்மூன்றையும் சமசுகிருதம் என்னும் ஒரே பெயரால் வழங்குவதன் மூலம் அது தமிழையொத்த பழைமையும் இலக்கியப் பண்பும் மக்கட் சமயச் சார்புடைமையும் பெற்றது என 2000 ஆண்டுகளாக ஆரியர்களால் உலகை நம்ப வைக்க முடிகிறது. சமசுகிருதம் இலக்கிய மொழியான போதே வழக்கிழந்த மொழியாயிற்று; அதற்குமுன் அது பேச்சு மொழியாய் இருந்தது. அப்பேச்சு மொழிச் சமசுகிருதம் உருவான காலத்தில் ஆரியர்கள் நாடோடிகள். இவ்வாழ்வின் சின்னத்தைச் சமசுகிருதம் இன்னுந் தாங்கிக் கிடக்கிறது. அதில் இன்னும் நாட்டுப் பெயர்கள் உயர்திணைப் பன்மைப் பெயர்களே. அதாவது, பாண்டிய நாடு என்பது சமசுகிருதத்தில் பாண்டியர்கள் எனப்படுகிறது. இராமன் கோசலத்திலிருந்து விதேகத் துக்குச் சென்றான் என்பதன் சமசுகிருதப் பாணி இராமன் கோசலத்தாரிடமிருந்து விதேகத்தாரிடம் சென்றான் என்பதே. அன்று அவர்களது நாடு, வீடுந்தெருவும் ஊரும் உடைய நாடல்ல, நாடோடிக் கும்பல்களாகத் திரண்டு இடத்துக்கிடஞ் சென்ற ஒரு மந்தையாகவே இருந்தது என்பதை இது காட்டுகிறது. (ஆதாரம்; பன்மொழிப் புலவர் அறிஞர் கா. அப்பாதுரை எழுதிய சரித்திரம் பேசுகிறது என்னும் நூல் பக்.138-144) --------------------------- மின்சாரம் அவர்கள் 9-8-2014 “விடுதலை” ஞாயிறுமலரில் எழுதிய கட்டுரை Read more: http://viduthalai.in/page-1/85560.html#ixzz39zqzqKRJ


text: போராட்டத்தில் ஈடுபடும் வழக்கறிஞர்கள் மீது நீதிமன்றமே நடவடிக்கை எடுக்கும் வகையில் புதிய சட்டத்திருத்தம் கொண்டு வந்துள்ளதாக சென்னை உயர் நீதிமன்றத்தில் தமிழக அரசு தெரிவித்துள்ளது. வழக்கறிஞர்கள் மீது உயர் நீதிமன்ற பதிவாளர் அளிக்கும் புகாரின்பேரில் பார் கவுன்சில் மட்டுமே நடவடிக்கை எடுத்து வந்தது. கடந்த திமுக ஆட்சியில் வழக்கறிஞர்களுக்கும் காவல்துறையினருக்கும் இடையே கடும் மோதல் ஏற்பட்டது. அதன்பிறகு வந்த அதிமுக ஆட்சியிலும் உயர் நீதிமன்றம் மற்றும் கீழ் நீதிமன்ற வளாகங்களிலும் வழக்கறிஞர்கள் போராட்டத்தில் ஈடுபட்டனர். இந்த நிலையில் வழக்கறிஞர்களின் போராட்டத்தை தடுக்கும் வகையில் புதிய சட்டத் திருத்தம் கொண்டு வந்துள்ளது தமிழக அரசு. அதில், நீதிபதிகள் பெயருக்கு களங்கம் விளைவிக்கும் வழக்கறிஞர்கள் பணியாற்ற தடைவிதிக்க நீதிமன்றத்துக்கு அதிகாரம் வழங்கப்பட்டுள்ளது. நீதிமன்ற வளாகத்திற்குள் ஊர்வலம், முற்றுகைப் போராட்டம், பதாகைகள் ஏந்திச் செல்லக்கூடாது என்றும், நீதிமன்றத்திற்குள் வழக்கறிஞர்கள் மது அருந்திவிட்டு வந்தால் தகுதி நீக்கம் செய்யப்படுவர் என்றும், குற்றச்செயல்களில் ஈடுபடும் வழக்கறிஞர்களை பணியிடை நீக்கம் செய்ய நீதிமன்றமே நடவடிக்கை எடுக்கும் என்றும் தெரிவிக்கப்பட்டுள்ளது. இந்த புதிய சட்டத் திருத்தம் கடந்த 25ம் தேதி அரசிதழில் வெளியிடப்பட்டுள்ளதாக உயர் நீதிமன்றத்தில் இன்று தமிழக அரசு தெரிவித்துள்ளது. சில மாதங்களுக்கு முன்பு சிவகங்கை மாவட்டம், தேவக்கோட்டையில் நீதிமன்ற வளாகத்திலேயே வழக்கறிஞர்கள் மோதிக் கொண்டதோடு, ஒருவரின் மண்டை உடைந்தது குறிப்பிடத்தக்கது.


கொரோனா பரவலை கட்டுப்படுத்த நாடு முழுவதும் 21 நாள் முடக்கத்தை மத்திய அரசு கடந்த மாதம் 25ம் தேதி அமல்படுத்தியது. இது, வரும் 14ம் தேதியுடன் முடிகிறது. முடக்கத்தை அறிவித்து 16 நாட்கள் கடந்த நிலையில், கொரோனா பரவல் அதிகமாகி இருக்கிறதே தவிர, குறையவில்லை. குறிப்பாக, ‘சமூக தொற்று’ எனப்படும் அபாயகரமான 3ம் நிலையை நாடு எட்டிக் கொண்டிருப்பதாக சந்தேகம் எழுந்துள்ளது. இதனிடையே, கொரோனா பரவலை தடுப்பதற்காக மத்திய அரசு அறிவித்துள்ள 21 நாள் முடக்கத்தை நீட்டிப்பதா?, வேண்டாமா? என்பது குறித்து அனைத்து மாநில முதல்வர்களுடனும் பிரதமர் மோடி இன்று காணொளி காட்சி மூலம் ஆலோசனை நடத்துகிறார். அதன் பிறகு, ஓரிரு நாட்களில் இது பற்றிய இறுதி முடிவை மத்திய அரசு அறிவிக்கும் என எதிர்பார்க்கப்படுகிறது. இந்நிலையில், ஊரடங்கை இரு வாரங்களுக்கு 30-4-2020 வரை நீடிப்பதைத் தவிர்க்க முடியாது என்று தோன்றுகிறது என காங்கிரஸ் மூத்த தலைவர் ப.சிதம்பரம் தெரிவித்துள்ளார். இதுதொடர்பாக ட்விட்டரில் கருத்துத் தெரிவித்துள்ள ப.சிதம்பரம், “இன்று முதலமைச்சர்களுடன் பிரதமர் மோடி கலந்தாலோசிக்கிறார். ஊரடங்கை இரு வாரங்களுக்கு 30-4-2020 வரை நீடிப்பதைத் தவிர்க்க முடியாது என்று தோன்றுகிறது. ஊரடங்கு காலத்தில் மோடி அரசு ஏழைகளை மறந்துவிட்டது. இந்தியாவில் உள்ள அனைத்து ஏழைக் குடும்பங்களுக்கும் தலா ரூ 5000 தந்தால் மொத்தச் செலவு ரூ 65,000 கோடி. இது நம்மால் முடியும், இதனைக் கண்டிப்பாகச் செய்ய வேண்டும். என் பணிவான யோசனையை நம் முதலமைச்சர்களிடம் நான் தெரிவித்திருக்கிறேன். பிரதமரின் முடிவு என்னவென்று பார்க்கலாம்” எனத் தெரிவித்துள்ளார். அதேப்போல் மற்றொரு ட்விட்டரில், மாநில முதல்வர்கள் பிரதமரிடம் சொல்லுங்கள் உயிர் முக்கியமானது போல ஏழைகளின் வாழ்க்கையும் முக்கியமானது என பதிவிட்டுள்ளார்.


ஊரடங்கு அமல்படுத்தப்பட்ட நிலையில், கரோனா அச்சுறுத்தலால், வீட்டுக்குள் ஒடுங்கிப்போய்க் கிடக்கும் இந்தியர்கள், ‘கரோனா வைரஸ் கொடியதல்லவா? எத்தனை விமர்சனங்கள் எழுந்தாலும், நரேந்திர மோடி நமது பிரதமர் அல்லவா? கரோனா தடுப்பு நடவடிக்கையாக, 9 நிமிட விளக்கேற்றும் நிகழ்வுக்கு பிரதமரே நமக்கு அழைப்பு விடுத்திருக்கும்போது, அதனை ஒருமித்த மனநிலையில் விளக்கேற்றி நிறைவேற்றுவோம்.’ என்று தீர்மானித்து, இன்று இரவு 9 மணிக்கு, வீட்டுக்குள் மின்விளக்கை அணைத்துவிட்டு, வீதிக்கு வந்து விளக்கேற்றினார்கள்; டார்ச் லைட் அடித்தார்கள். சிவகாசியிலோ, வானவெடிகளை வெடிக்கச் செய்து வான் பரப்பில் வெளிச்சம் பாய்ச்சினார்கள். இந்திய தேசத்தின் வலிமையான நம்பிக்கை வெளிச்சம் கரொனாவின் கண்களை கூசச் செய்திருக்குமா? உலக மக்களுக்கு இத்தனை துயரத்தை தந்துவிட்டோமே என, விடைபெற அது முடிவெடுத்திருக்குமா?


text: புதுக்கோட்டை மாவட்டம், ஆலங்குடி சட்டமன்ற தொகுதி நாம் தமிழர் கட்சியின் பெண் வேட்பாளர் தமிழ்செல்வியை திடீரென நீக்கியுள்ளார் அக்கட்சியின் ஒருங்கிணைப்பாளர் சீமான். தமிழக சட்டப்பேரவை தேர்தலில் சீமானின் நாம் தமிழர் கட்சி தனித்துப் போட்டியிடுகிறது. முன்னதாக, கடந்த மாதம் கடலூரில் 234 தொகுதிகளுக்கும் வேட்பாளர்களை அறிவித்து அவர்களை ஒரே மேடையில் அறிமுகம் செய்து வைத்தார். அப்போது, புதுக்கோட்டை மாவட்டம், ஆலங்குடி சட்டமன்ற தொகுதிக்கு தமிழ்செல்வி என்ற பட்டதாரி பெண் வேட்பாளராக அறிவிக்கப்பட்டார். இந்த நிலையில், தேர்தல் பணிகள் குறித்து கீரமங்கலத்தில் உள்ள ஒரு தனியார் திருமண மண்டபத்தில் கட்சி நிர்வாகிகள் நேற்று முன்தினம் ஆலோசனை கூட்டம் நடத்தி கொண்டிருந்தனர். இந்த கூட்டத்தில் வேட்பாளர் தமிழ்செல்வியும் கலந்து கொண்டார். அப்போது, ஆலங்குடி தொகுதி வேட்பாளராக அறிவிக்கப்பட்ட தமிழ்செல்வி கட்சி நிர்வாகிகளுடன் ஒருங்கிணைந்து செல்ல முடியாத காரணத்தாலும், நீண்ட களப்பயணம் செய்ய வேண்டி இருப்பதாலும் வேட்பாளர் பொறுப்பில் இருந்து விடுவிக்கப்படுவதாக கூட்டத்தில் அறிவிக்கப்பட்டது. இதையடுத்து ஆலோசனை கூட்டம் பாதியில் ரத்து செய்யப்பட்டது. இந்த அறிவிப்பால் தமிழ்செல்வி அதிர்ச்சி அடைந்தார். இது குறித்து தமிழ்செல்வி கூறும்போது, "என்னிடம் எந்த கருத்தும் கேட்காமலும், எனக்கு தெரியாமலும் நீக்கப்பட்டதாக அறிவிக்கப்பட்டுள்ளது. ஏன் என்னை நீக்கினார்கள் என்பது பற்றி கட்சியின் தலைமை ஒருங்கிணைப்பாளர் சீமான் தான் சொல்ல வேண்டும்” என்றார்.


text: * மனிதர்களில் யாரிடமாவது அன்பினைச் செலுத்தினால் அதற்காக நாம் துன்பப் பட்டே ஆக வேண்டும். எவன் தன் அன்பினை முழுமையாக கடவுளுக்குத் தருகிறானோ அவனே உண்மையில் பாக்கியவான். இறைவனை நேசிப்பவனுக்கு துன்பம் என்பதே கிடையாது. * கவலைப்படாதீர்கள்! அலைபாயும் மனதை அடக்கும் வலிமை இறைவனுக்கு மட்டுமே உண்டு. இறைநாமத்தை விடாது ஜபித்து வருபவர்களால் மட்டுமே புலன்களை கட்டுப்படுத்த முடியும். * கடமைகள் எவ்வளவு இருந்தாலும், பணிச்சுமை உங்களை எப்படி அழுத்தினாலும் இறைவழிபாட்டினைத் தவற விடாதீர்கள். ஒரு குறிப்பிட்ட நேரத்தை ஒதுக்கி வழிபாடு செய்வதை முக்கிய கடமையாகக் கொள்ளுங்கள். * ஒரு பொருளின் மதிப்பு அதன் விலையைப் பொறுத்தது கிடையாது. அப்பொருளை கொடுத்தவரின் அன்பைப் பொறுத்தே அப்பொருள் மதிப்பு பெறுகிறது. சிறியதோ, பெரியதோ அன்பினால் எந்தப் பொருளும் மதிப்புடையதாகி விடும். * உண்ணும் உணவினைப் பொறுத்து மனிதனின் குணம் அமைகிறது. கடவுளுக்கு படைத்த உணவு உடலையும், உள்ளத்தையும் தூய்மைப்படுத்தும் ஆற்றல் கொண்டது. அதனால் எந்த உணவாயினும் கடவுளுக்கு அர்ப்பணித்த பின்னரே உண்ணுங்கள்.


text: தாளிசபத்திரி என்பது காட்டுக் கருவாமரம் (Wild cinnamon, Cinnamomum iners) என்பதன் இலை. இம் மரத்தை இலவங்க மரம் என்றும் அழைப்பர். இம்மரத்தின் பகுதிகள் சில மருந்துப் பொருளாகப் பயன்படுகின்றன. இருமல், இரைப்பு, பெரும்பாலான நோய்களுக்கு துணை மருந்தாகப் பயன்படுகிறது.. சான்றுகோள்கள் மூலிகைகள்


தென்காசி அருகே கரோனா தொற்றுநோய் பாதிக்கப்பட்ட நபர் வசித்து வந்த இந்திரா நகர் பகுதி முழுக்க சீல் வைக்கப்பட்டது. டெல்லியில் நடந்த மாநாட்டில் கலந்துகொண்டு ஊர் திரும்பியவர்கள் என தென்காசி மாவட்டத்தைச் சேர்ந்த 8 பேர் அடையாளம் காணப்பட்டு தனிமைப்படுத்தப்பட்டனர். அவர்களில் தென்காசியை அடுத்த நன்னகரம் இந்திரா நகரில் வசிக்கும் ஒருவருக்கும், புளியங்குடியைச் சேர்ந்த ஒருவருக்கும் தொற்று நோய் இருப்பது உறுதிசெய்யப்பட்டது. அவர்கள் இருவரும் பாளையங்கோட்டை அரசு மருத்துவமனைக்கு தீவிர சிகிச்சைக்காக அனுப்பி வைக்கப்பட்டனர். தற்போது அவர்கள் வசித்து வரும் குடியிருப்பு பகுதி முழுக்க சீல் வைக்கப்பட்டு போலீசாரின் கண்காணிப்பில் கொண்டுவரப்பட்டது. அங்குள்ளவர்கள் வெளியேறவும், வெளிநபர்கள் உள்ளே செல்லவும் போலீசார் தடை விதித்து வருகின்றனர். மேலும் அந்தப் பகுதி முழுக்க கிருமிநாசினி மருந்து தெளிக்கப்பட்டு வருகிறது. சுகாதாரத்துறை அதிகாரிகள் அங்கு முகாமிட்டு தொடர் கண்காணிப்பில் ஈடுபட்டு வருகின்றனர்.


தனது மேற்பார்வையில் இது செயற்படும் என்றும் அவர் தெரிவித்துள்ளார்.


text: புல்லட் ட்ரெயின் நிதியை பாதுகாத்த மோடி | புல்லட் ட்ரெயின் ப்ராஜக்ட்டுக்காக ஜப்பான் கொடுத்தபணம் மஹாராஷ்டிரா அரசாங்கத்திடம் பல ஆயிரம்கோடிகள் இருந்தன. எப்போது சிவசேனா ஒதுங்கத் தொடங்கியதோ அப்போது மோடியும், அமித்ஷாவும் இனி மஹாரஷ்டிராவில் பா.ஜ.க அரசு அமைக்கமுடியாது என்று தீர்மானித்து விட்டார்கள். ஆனால் அவர்கள் கவலை இந்த பணத்தை விவசாயக்கடன் தள்ளுபடி என்ற பெயரில் காங்கிரஸும் NCP யும் கைவைத்துவிட தீர்மானிப்பார்கள் ( விவசாயக் கடன் தள்ளுபடி என்று காங்கிரஸ் தனது தேர்தல் அறிக்கையில் அறிவித்திருந்தது). இதற்க்குமுன்பு விவசாய கடன் தள்ளுபடி என்று காங்கிரஸ் கொள்ளையைத்தது எல்லோருக்கும் தெரியும். NCP கேட்கவே வேண்டாம். சரத்பவாரின் மகளே ஆண்டுக்கு 40 கோடி விவசாய வருமானம் என்ற பெயரில் வரியே கட்டாமல் ஏமாற்றும் பேர்வழி. முன்பு ஏற்கனவே நடந்ததுபோல கடன் தள்ளுபடியில் பணத்தின் பெரும்பகுதியை காலி செய்துவிடுவார்கள்.அதைத்தடுக்க...அந்தபணத்தை மீண்டும் மத்திய அரசாங்கக் கணக்குக் கொண்டுவர என்ன செய்யலாம் என்று யோசித்துபோட்ட நாடகம்தான் இந்த இரண்டு நாள் முதல்வர். ஃபட்நாவிஸ் அந்தப்பணத்தை முழுவதையும் மத்திய அரசின் கணக்குக்கு மாற்றியதோடு மட்டுமல்லாமல்,தன்பங்குக்கு 5600 கோடி ரூபாய் விவசாயகடன் தள்ளுபடின்னு அறிவித்து கையொப்பமிட்டுவிட்டு ராஜினாமா செய்து விட்டார். இப்போ.. சேனா கூட்டணி விவசாயக்கடன்களை தள்ளுபடியும் செய்யணும். அதே சமயத்தில் புல்லட் ட்ரெயின் பணத்தை தொடவும் முடியாது. ஊழலை தடுக்க. தனது பெயர்கெட்டாலும் பரவாயில்லை... என்று நாட்டின் நலனிற்காக ஆட்சியில் ஏறி காரியம் சாதித்த மோடிஜி அமித்ஷாஜி கூட்டணி என்றும் முனை மழுங்காத ராஜதந்திர போர்வாள்தான்.!


text: சன கண மன... (Jana Gana Mana; ) இந்திய நாட்டுப்பண் ஆகும். இப்பாடல் வங்காள மொழியில், இரவீந்திரநாத் தாகூர் இயற்றிய கவிதை ஒன்றின் தொடக்க வரிகளாகும். இந்த கீதத்தை முழுவதாக பாடுவதற்கு 52 விநாடிகள் ஆகும். பாடல் சன கண மன அதிநாயக செய கேபாரத பாக்கிய விதாதா.பஞ்சாப சிந்து குசராத்த மராட்டாதிராவிட உத்கல வங்கா.விந்திய இமாச்சல யமுனா கங்காஉச்சல சலதி தரங்கா.தவ சுப நாமே சாகே,தவ சுப ஆசிச மாகே,காகே தவ செய காதா.சன கண மங்கள தாயக செயகேபாரத பாக்கிய விதாதா.செய கே, செய கே, செய கே,செய செய செய, செய கே. தமிழாக்கம் தமிழக அரசின் அதிகாரப்பூர்வ மொழி பெயர்ப்பான இது அரசு பாடநூல்களில் பயன்படுத்தப்படுகின்றது: இந்தியத் தாயே! மக்களின் இன்ப துன்பங்களைக் கணிக்கின்ற நீயே எல்லாருடைய மனத்திலும் ஆட்சி செய்கிறாய். நின் திருப்பெயர் பஞ்சாபையும், சிந்துவையும், கூர்ச்சரத்தையும் மராட்டியத்தையும், திராவிடத்தையும், ஒரிசாவையும். வங்காளத்தையும், உள்ளக் கிளர்ச்சி அடையச் செய்கிறது. நின் திருப்பெயர் விந்திய, இமய மலைத் தொடர்களில் எதிரொலிக்கிறது; யமுனை, கங்கை ஆறுகளின் இன்னொலியில் ஒன்றுகிறது; இந்தியக் கடலலைகளால் வணங்கப்படுகிறது. அவை நின்னருளை வேண்டுகின்றன; நின் புகழைப் பரப்புகின்றன. இந்தியாவின் இன்ப துன்பங்களைக் கணிக்கின்ற தாயே. உனக்கு வெற்றி! வெற்றி! வெற்றி! வரலாறு 1911-ம் ஆண்டு டிசம்பர் 27-ம் தேதிதான் முதன்முதலாக கல்கத்தா நகரில் இந்திய தேசிய காங்கிரசு மாநாடு நடக்கும்போது இப் பாடல் பாடப்பட்டது. தாகூரின் உறவினரான சரளாதேவி சௌதுராணி இந்தப் பாடலைப் பாடினார். சனவரி 24, 1950 ஆம் ஆண்டு தான் "சன கன மண" இந்தியாவின் தேசிய கீதமாகவும், "வந்தேமாதரம்" தேசியப் பாடலாகவும் இந்தியாவின் முதல் குடியரசுத் தலைவர் டாக்டர் இராசேந்திர பிரசாத்தால் அறிவிக்கப்பட்டது. பாடும் முறை தேசிய கீதத்தை ஒருநிமிடத்திற்கு மேல் பாடக்கூடாது. தேசிய கீதம் பாடும்போது ஆடாமல் அசையாமல் தலைநிமிர்ந்து நிற்கவேண்டும். மரியாதை இந்தியாவில் சகல விதமான அரசு நிகழ்ச்சிகளின் இறுதியில் இப்பாடல் பாடப்பெற்று இந்தியர்கள் அனைவரும் எழுந்து நின்று அசையாமல் மரியாதை செலுத்தும் வழக்கம் உள்ளது. தேசிய கீதம் அறிமுகமான காலத்தில் அனைத்திந்திய வானொலியின் அன்றாட நிகழ்ச்சிகளின் இறுதியில் இப்பாடல் ஒலிபரப்பட்டது. திரையரங்குகளில் திரைப்படத்தின் முடிவில் தேசியக்கொடி திரையிலும், தேசிய கீதம் ஒலியிலும் வந்தன. திரையரங்கில் உள்ள மக்கள் எழுந்து நின்று மரியாதை செய்தனர். தற்காலத்தில் இந்த நடைமுறை இல்லை. மேற்கோள்கள் வெளி இணைப்புகள் ஜன கண மன - ஒலி வடிவில் ஜன கண மன - ஆங்கில விளக்கம் இந்தியா நாட்டுப்பண்கள் மேற்கு வங்காளத்தின் வரலாறு


உங்கள் பதிவுகள் என்னை அடிமையாக்கி விட்டன.தவறாமல் வாசிக்கிறேன்!


ஐடி நிறுவனங்களின் அதிரடி முடிவு.. கொண்டாட்டத்தில் ஊழியர்கள்.. ஏன் தெரியுமா.. ! | TCS, HCL, Infosys and other IT companies are expected to continue WFH forafew more months due to Omigron - Tamil Goodreturns » ஐடி நிறுவனங்களின் அதிரடி முடிவு.. கொண்டாட்டத்தில் ஊழியர்கள்.. ஏன் தெரியுமா.. ! Published: Wednesday, December 22, 2021, 19:27 [IST] கொரோனாவின் தாக்கம் குறைந்து வரும் சூழலில் ஐடி நிறுவனங்கள், இந்தியா முழுவதும் கடந்த சில வாரங்களாகத் தான் அலுவலகத்திற்கு திரும்ப கூறி வந்தன. ஆனால் தற்போது ஓமிக்ரான் அச்சம் எழுந்துள்ளது. சொல்லப்போனால் நாளுக்கு நாள் தாக்கம் அதிகரிக்க தொடங்கியுள்ளது. இதனால் ஊழியர்களுக்கு அலுவலகம் திரும்புவது இன்னும் தாமதமாகலாம் என எதிர்பார்க்கப்படுகிறது. இது குறித்து இத்துறை சார்ந்த உயர் அதிகாரிகள், ஓமிக்ரான் தாக்கம் முன்பு வரையில் ஊழியர்களை அலுவலகத்திற்கு அழைத்துக் கொண்டிருந்தன. ஆனால் தற்போது பற்பல சவால்கள் நிலவி வருகின்றன. இந்தியாவில் தற்போது 213 ஓமிக்ரான் வழக்குகள் பதிவாகியுள்ளன. இது மேற்கோண்டு வரவிருக்கும் நாட்களில் அதிகரிக்கலாம் என்ற நிலையே இருந்து வருகின்றது. மத்திய அரசும் தேவைப்பட்டால் இரவு நேர கடுப்பாடுகளை விதித்துக் கொள்ளலாம் என்று கூறியுள்ளது. இதற்கிடையில் நாளை இது குறித்து பிரதமர் மோடி தலைமையில் நாளை விவாதிக்கப்படலாம் என்ற நிலை இருந்து வருகின்றது. நாட்டின் முன்னணி ஐடி நிறுவனமான டாடா கன்சல்டன்ஸி சர்வீசஸ், தற்போது அதன் மொத்த ஊழியர்களில் 10 சதவீதம் அலுவலகத்தில் வந்து பணியாற்றுகின்றனர். முன்னதாக படிப்படியாக ஊழியர்கள் அலுவலகத்திற்கு அழைக்கப்படுவார்கள் என கூறப்பட்ட நிலையில், தற்போது ஓமிக்ரான் காரணமாக அதில் மாற்றம் செய்யப்பட்டுள்ளது. இதே மற்றொரு முன்னணி ஐடி நிறுவனமான இன்ஃபோசிஸ் பெங்களுரிவினை அடிப்படையாக கொண்டது. இதுவும் ஓமிக்ரான் அச்சத்தின் மத்தியில், எச்சரிக்கையான அணுகுமுறையை கையாண்டு வருவதாகவும் தெரிவித்துள்ளது. ஹெச் சி எல் டெக்னாலஜிஸ் இதே ஹெச் சி எல் டெக்னாலஜிஸ் நிறுவனம் நிலைமையை உன்னிப்பாக கவனித்து வருவதாக தெரிவித்துள்ளது. ஆக முக்கிய முடிவுகள் நிலையை கண்கானித்து எடுக்கும் என்றும், தற்போதைய நிலையில் 10% ஊழியர்கள் மட்டுமே அலுவலகத்தில் வந்து பணிபுரிவதாகவும் தெரிவித்துள்ளது. ஆக தற்போதைக்கு ஹைபிரிட் மாடல் பணியினை தொடர எண்ணுவதாகவும் தெரிவித்துள்ளது. இரண்டாவது காலாண்டின் முடிவுகளின் போது ஐடி நிறுவனங்கள் பலவும் டிசம்பர் மாத இறுதிக்குள் அல்லது ஜனவரி 2022க்குள் ஊழியர்கள் படிப்படியாக அலுவலகத்திற்கு திரும்புவார்கள் என தெரிவித்தது. ஆனால் தற்போது எல்லாம் மாறிவிட்டது. பல சவால்கள் தற்போது சந்தையில் எழுந்துள்ளன. இந்த நிலையில் தான் ஊழியர்கள் ஹைபிரிட் மாதிரியில் பணிபுரிவார்கள் என தெரிகின்றது. வீட்டில் இருந்து தொடரலாம் கடந்த நவம்பர் மாதத்தில் நாஸ்காம் புதிய ஆண்டில் இருந்து வாரத்திற்கு மூன்று நாட்கள் 4.5 மில்லியன் பேர் அலுவகத்திற்கு வரலாம் என மதிப்பிட்டிருந்தது. ஆனால் தற்போது ஒமிக்ரான் காரணமாக இதில் மாற்றம் இருக்கலாம். ஆனால் தற்போது அலுவலகத்திற்கு வரும்படி ஊழியர்களை கட்டாயப்படுத்த முடியாது. ஆக இதனால் இன்னும் சில மாதங்களுக்கு ஊழியர்கள் வீட்டில் இருந்து பணிபுரிவது தொடரலாம். அப்படி இல்லாவிடில் ஊழியர்கள் ஹைபிரிட் முறையில் பணிபுரியலாம். ஊழியர்களின் விருப்பம் என்ன? இது ஐடி ஊழியர்களுக்கு இன்னும் நல்ல விஷயமாக பார்க்கப்பட்டாலும், பலரும் அலுவலகம் சென்று பணிபுரிவதில் ஆர்வம் காட்டி வருகின்றனர் என்பதையும் மறுப்பதற்கில்லை. இது எல்லாவற்றிற்கும் ஓமிக்ரான் என்ன பதில் சொல்ல காத்திருக்கின்றதோ? கொஞ்சம் பொறுத்திருந்து தான் பார்ப்போமே. Read more about: tcs hcl infosys work from home டிசிஎஸ் இன்ஃபோசிஸ் ஹெச் சி எல் டெக் TCS, HCL, Infosys and other IT companies are expected to continue WFH forafew more months due to Omigron TCS, HCL, Infosys and other IT companies are expected to continue WFH forafew more months due to Omigron/ஐடி நிறுவனங்களின் அதிரடி முடிவு.. கொண்டாட்டத்தில் ஊழியர்கள்.. ஏன் தெரியுமா.. ! Story first published: Wednesday, December 22, 2021, 19:27 [IST]


பல்லவர்கள் ஈரானில் இருந்து வந்த வெள்ளையர்கள், தமிழர்கள் அல்ல!


மோடியின் அடுத்த அதிரடி! இலங்கை டூர்: | TamilThamarai.com | தமிழ்த்தாமரை மோடியின் அடுத்த அதிரடி! இலங்கை டூர்: இருபது நாட்களாக சோக கருள் சூழ்ந்திருந்த ராமேஷ்வரப் பகுதி மீனவர்களின் வீடுகளில், 5 மீனவர்களின் விடுதலை குறித்த அறிவிப்பால் மகிழ்ச்சி வெள்ளம் பாய்ந்துள்ளது. ஐவரின் விடுதலைக்குக் காரணம், ராஜபக்சேவுக்கு அழுத்தம் கொடுத்த இந்திய பிரதமர் நரேந்திர மோடிதான் என்று கூறப்படுகிறது. அடுத்த அதிரடியை ஜனவரியில் மோடி நிகழ்த்துவார் என்கிறது டெல்லி வட்டாரம். மூன்று ஆண்டுகளுக்கு முன்பு இலங்கை மீனவர்கள் 3 பேருடன் ராமேஸ்வரம் தங்கச்சிமடத்தைச் சேர்ந்த வில்சன், எமர்சன், அகஷ்டஷ், பிரசாத், லாங்க்லேட் ஆகிய 5 மீனவர்களையும் இலங்கை கடற்படை கைது செய்தது. 'ஹெராயின்' என்ற போதைப்பொருள் கடத்தியதாக வழக்குபதிவுப் செய்து 5 பேரையும் யாழ்ப்பாணம் சிறையில் அடைத்தனர். மல்லாகம் கோர்டில் நடந்து வந்த இந்த வழக்கில் நீதிபதி பத்மசூரசேன அக்டோபர் 3௦-ம்தேதி தீர்ப்பு வழங்கினார். தங்கச்சிமடம் மீனவர்கள் 5 பேர் மற்றும் இலங்கை மீனவர்கள் 3 பேர் ஆகிய 8 பேருக்கும் தூக்கு தண்டனை விதித்து உத்தரவிட்டார். தீர்ப்பைக் கேட்டு தமிழகமே கொந்தளித்தது. தமிழக மீனவர்கள் ர்ராமேஸ்வரத்தில் குவிந்து உண்ணாவிரதம் உள்ளிட பல்வறு போராட்டங்களில் ஈடுப்பட்டனர். தமிழக அரசும் மத்திய அரசுக்கு அழுத்தம் கொடுத்தது. இந்நிலையில் இலங்கை அதிபர் ராஜபக்சேவுடன் இந்திய பிரதமர் நரேந்திர மோடி நேரடியாகப் பேசியதாகவும் 5 தமிழக மீனவர்களுக்கும் பொதுமன்னிப்பு வழங்குவதாகக் கூறியதாகவும் செய்தி வெளியானது. அதே போல் கடந்த 18-ம் தேதி இலங்கை அரசு அதுகுறித்த அதிகாரப்பூர்வ அறிவிப்பை வெளியிட, தங்கச்சிமடமே மகிழ்ச்சி வெள்ளத்தில் மிதந்தது. விடுதலை அறிவிப்பை வெளியானதும் சிறையில் இருந்த 5 மீனவர்களும் இலங்கை அமைச்சர் ஆறுமுக தொண்டைமானின் அலுவலகத்திற்கு அழைத்துச் செல்லப்பட்டனர். அதன் பிறகு அவர்கள் இலங்கையில் உள்ள இந்திய தூதரக அதிகாரி யாஷ்குமார் சின்காவிடம் ஒப்படைக்கப்பட்டனர். இந்திய தூதரகம் சென்ற ஐவரில் லாங்லெட், அங்குள்ள தூதரக அதிகாரி ஒருவரிடம் இருந்து போனை வாங்கி, தங்கச்சிமடத்தில் உள்ள தனது தாய் இன்பென்றாவிடம், 'அம்மா எங்களை விடுதலை பணிட்டாங்க. விரைவில் ஊருக்கு வந்துருவோம்' என்றார். இதனைக் கேட்டதும் குடும்பத்தினர் மகிழ்ந்தனர். அதையடுத்து இவர்கள், நேற்று பிற்பகல் விமானம் மூலம் திருச்சிக்கு அனுப்பி வைக்கப்பட்டனர். இதுபோலவே தூக்கு தண்டனை விதிக்கப்பட்ட மற்ற மீனவர்களான அகஷ்டஷ், பிரசாத், லாங்லேட் மற்றும் வில்சன் ஆகியோரது வீடுகளிலும் மகிழ்ச்சி நிலவியது. இந்த தகவலறிந்தவுடன் நவம்பர் 19-ம் தேதி தங்கச்சிமடத்தில் மீனவர்கள் பட்டாசு வெடித்துக் கொண்டாடினர். இதுபோலவே 5 மீனவர்களின் வீடுகளுக்குச் சென்று லட்டு கொடுத்துக் கொண்டாடினர். அதேவேளையில் இலங்கை மீனவர்களான முத்துராசா கமல்கிரிஷ்டியன், கீர்திராசா கில்சன், ஜானப்பிரகாசந்துசாந்தன் ஆகிய மூவருக்கும் தூக்கு தண்டனையிலிருந்து பொதுமன்னிப்பு வழங்கப்படவில்லை என்பது குறிப்பிடத்தக்கது. இந்த நிலையில் தமிழக மீனவர்கள் இன்னும் 24 பேரர் இலங்கைச் சிறையில் வாடுவதாக தகவல்கள் வருகின்றன. அவர்களை மீட்பதுடன், கச்சத்தீவு பகுதியில் மீன் பிடிக்கவும் வலைகளை உலர வைக்கவும் உரிமையை மோடி கேட்டுப்பெறுவார் என்றும் இந்திய தூதரக அதிகாரிகள் வட்டாரம் தெரிவிக்கிறது. இதற்காக மோடி வரும் ஜனவரி மாதம் இலங்கை செல்கிறார். அங்கே நாடாளுமன்றத் தேத்தல் முடிந்த பிறகு ஜனவரியில் நடக்கும் முதல் நாடாளுமன்றக் கூட்டத்தில் மோடி உரையாற்ற இருக்கிறார். அப்போது, தமிழக மீனவர்களை மீட்பதுடன் கச்சதீவு உரிமையையும் வாங்கிவிடுவார் என்று அந்த அதிகாரிகள் தெரிவித்துள்ளனர். இதற்கிடையில் மீனவர்கள் விடுதலையானது தொடர்பாக தமிழக பா.ஜ.க வின் தேசிய தலைவர் அமித்ஷாவை அழைத்துவரவும் ஏற்பாடுகள் நடக்கின்றன. நன்றி ரிப்போட்டர்


ஊரடங்கை மதித்து வீட்டுக்குள் அடங்கி தம்மையும் நாட்டையும் காக்க வேண்டும்: இளைஞர்களுக்கு அன்புமணி வேண்டுகோள் 2020-04-06@ 10:08:26 சென்னை: ஊரடங்கை மதித்து வீட்டுக்குள் அடங்கி தம்மையும், நாட்டையும் இளைஞர்கள் காக்க வேண்டும் என்று பாமக இளைஞர் அணி தலைவர் அன்புமணி வலியுறுத்தியுள்ளார். இந்தியாவில் கொரோனா வைரசால் மிகக்குறைந்த தாக்குதலுக்கு ஆளானவர்கள் குழந்தைகள் உள்ளிட்ட 20 வயதுக்கும் கீழுள்ள பிரிவினர்தான். 21 முதல் 40 வயது வரையிலான இளைஞர்கள்தான் அதிகளவில் பாதிக்கப்பட்டுள்ள னர்.தமிழகத்தில் நிலவும் சூழலை உணர்ந்தும், இளைஞர்கள்தான் அதிக அளவில் பாதிக்கப்படுவர் என்பதை அறிந்தும் இளைஞர்கள் இரு சக்கர ஊர்திகளில் சாலைகளில் செல்வதை தவிர்க்க வேண்டும். ஊரடங்கை மதித்து வீட்டுக்குள் அடங்கி தம்மையும், நாட்டையும் இளைஞர்கள் காக்க வேண்டும். மோடி ஆலோசனை: பாமக இளைஞர் அணி தலைவர், மாநிலங்களவை உறுப்பினருமான அன்புமணியிடம் பிரதமர் மோடி நேற்று மாலை தொலைபேசி மூலம் தொடர்பு கொண்டு பேசினார். அவரது உடல் நலன் குறித்தும், பாமக நிறுவனர் ராமதாஸ் உடல் நலன் குறித்து விசாரித்தார். கொரோனா பரவல் தடுப்பு நடவடிக்கைகள் குறித்து விளக்கிய பிரதமர் மோடி, அரசின் நடவடிக்கைகளுக்கு ஒத்துழைப்பு தரும்படியும் கேட்டுக் கொண்டார். அதைக் கேட்ட அன்புமணி இந்தியாவின் பிரதமர் என்ற முறையில் கொரோனா பரவலைத் தடுப்பதற்காக துணிச்சலான நடவடிக்கைகளை எடுத்து வருவதாகவும், இந்தியா வலிமையான தலைமையின் கீழ் செயல்பட்டு வருவதை பிரதமரின் நடவடிக்கைகள் உணர்த்துவதாகவும் பாராட்டினார். மேலும் செய்திகள் காய்ச்சலை தவிர்த்து குழந்தைகளுக்கு தடுப்பூசி, விபத்து காயங்களுக்கு சிகிச்சை இல்லை: நோயாளிகளை திருப்பி அனுப்பும் அரசு மருத்துவமனைகள் காய்கறி சந்தை, மருத்துவமனை நுழைவாயில்களில் உள்ள கிருமிநாசினி சுரங்கம் பயன்படுத்த தடை: சுகாதாரத்துறை இயக்குனர் உத்தரவு எங்களை யார் பார்ப்பார்கள்? ஊரடங்கு உத்தரவை மீறுபவர்களே பொறுப்போடு நடந்துக்கோங்க... காவலர் குடும்பங்கள் மக்களுக்கு கோரிக்கை தமிழக அரசு அறிவிப்பு கூகுள்பே, பேடிஎம் மூலமாக நன்கொடை வழங்கலாம் ஊரடங்கு அமலுக்கு வந்த 19 நாளில் தமிழகம் முழுவதும் 1.65 லட்சம் பேர் கைது ஆஹா... என்னம்மா வெட்றாருய்யா! - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்